Pokrajinski zaštitnik građana – ombudsman učestvovao u radu okruglog stola „Analiza stanja dece u Srbiji 2019. godine“\nPokrajinski zaštitnik građana - ombudsman učestvovao je juče u radu okruglog stola na temu Analiza situacije (SitAn) dece u Srbiji 2019. godine u organizaciji UNICEF-a u Srbiji.\nProcena i analiza situacije u zemlji, izvršena kombinacijom različitih dostupnih izvora podataka za analizu opštih uslova u kojima deca u Srbiji žive, uče, razvijaju se i rastu u poslednjih pet godina, pruža sveobuhvatnu perspektivu o dečjim pravima i kritičnim pitanjima koja utiču na njihovo ostvarenje, posebno onih iz ugroženih porodica i grupa kojima je potrebna dodatna podrška dok odrastaju, kako bi se postigli željeni društveni ishodi i kako bi bili socijalno uključeni.\nOkrugli sto sa relevantnim akterima koji rade sa decom i za decu, imao je za cilj zajednički razgovor, diskusiju i validaciju zaključaka i preporuka iznesenih u Analizi stanja. Pored predstavljanja ključnih rezultata, svrha održanog okruglog stola bila je i određivanje prioriteta i strategija za rešavanje prepreka koje ometaju ostvarivanje rezultata za decu, te formulisanje predloga i preporuka koje će biti integrisane u finalnu verziju SitAn dokumenta.\nZamenik ombudsmana za prava deteta Milan Dakić ukazao je na aktuelni problem uslovljavanja upisa deteta u predškolsku i školsku ustanovu ispunjenom obavezom prethodne vakcinacije, posebno imajući u vidu na okruglom stolu iznete alarmantne podatke o obuhvatu, posebno romske dece, imunizacijom, kao i zabrinjavajuću statistiku uključenosti ove dece u obrazovno-vaspitni sistem, dok je sa druge strane načelno proklamovan bezuslovni upis u škole. Konvencijom UN o pravima deteta i Ustavom Republike Srbije garantovano je pravo svakog deteta na obrazovanje, ali se i ustanovljava obaveza osnovnog obrazovanja. Postupajući u najboljem interesu deteta, zamenik ombudsmana za prava deteta istakao je neophodnost postizanja usaglašenosti obaveza organa javne vlasti da u punoj meri obezbede ostvarivanje prava deteta na zdravstvenu zaštitu i prava deteta na obrazovanje.


Izrada studije izvodljivosti za proglašenje parka prirode Trebević - FILTER\nIzrada studije izvodljivosti za proglašenje parka prirode Trebević biće jedna od prvih aktivnosti u okviru sporazuma o saradnji koji su potpisali gradonačelnik Istočnog Sarajeva Ljubiša Ćosić i direktor Zavoda za zaštitu kulturno istorijskog i prirodnog nasljeđa Srpske Jasna Milešević.\nĆosić je naglasio da Gradska uprava ni na koji način neće zadirati u nadležnosti opština koje imaju svoje površine na dijelu Trebevića, te da je o ovoj temi nedavno razgovarao sa načelnicima opština Pale, Istočni Stari Grad i Istočno Novo Sarajevo.\nOn je naveo da će biti pružena sva potrebna podrška daljim aktivnostima na ovom projektu, ali i razvoju Trebevića uopšte, saopšteno je iz Gradske uprave.\n“Osim podrške razvoju planinarske, putne infrastrukture i promociji ove planine, cilj nam je da ovo područje bude zaštićeno od prekomjerne stambene gradnje sa precizno definisanim zonama u okviru kojih će biti moguća gradnja određenih objekata i turističkih sadržaja”, naglasio je Ćosić.\nOn je dodao da će prihodi koji budu ostvarivani na tom području biti usmjereni u nastavak razvoja te turističke destinacije.\nMileševićeva je naglasila da će Zavod za zaštitu kulturno istorijskog i prirodnog nasljeđa Republike Srpske pružiti stručnu pomoć, u skladu sa zakonima koji regulišu ovu oblast.\nPredviđeno je da u narednom periodu bude formirana radna grupa koju će činiti predstavnici Gradske uprave i tri gradske opštine, a studija izvodljivosti parka prirode Trebević trebalo bi da bude završena do kraja aprila sljedeće godine.\nĆosić i Mileševićeva danas su potpisali sporazuma o saradnji na zaštiti kulturno-istorijskih i prirodnih vrijednosti na području Istočnog Sarajeva.\nTags: park prirode Trebević\nPrethodna Počeo 26. Festival malih scena i monodrame\nSledeća Promovisan roman “Vreža” Branka Stankovića\nPožar u zgradi u Hilandarskoj ulici\nBlic uklonio sve tekstove o navodnim vezama Stanišića i Kojića sa Kavačkim klanom\nMILANKA MIHAJLOVIĆ: Nastavnici i učenici najistaknutiji predstavnici svetosavlja\nSutra počinje snimanje dokumentarnog filma “Svjedok”\nU Srpskoj 693 novozaražena, 13 preminulo


OHR u potpunosti podržava rad Suda i Tužilaštva BiH – Informer\nNaše trajno opredjeljenje je da pravosudnim institucijama mora biti dopušteno da nezavisno djeluju. Nezavisno pravosuđe je temelj svakog demokratskog društva i svi ga trebaju poštovati.\nOHR u potpunosti podržava rad Suda i Tužilaštva BiH kao što je to radio i do sada, prokomentarisali su za Fenu nadležni iz OHR-a zahtjeve čelnika SNSD-a i SDS-a za ukidanje Suda i Tužilaštva BiH.\nIz OHR-a podsjećaju da je međunarodnoj zajednici, kao i većini građana ove zemlje, laknulo kada su stranački čelnici 28. decembra postigli dugo očekivani kompromis. Na ovaj korak se, istaknuto je, predugo čekalo, a stagnacija, koja je uslijedila nakon izbora 2010. naštetila je interesima zemlje.\n“Posljednjih mjeseci već imamo i previše uvjetovanja u političkom životu BiH te je, imajući to u vidu, tužno kada se čuje da politički lideri postavljaju nove zahtjeve koji mogu ugroziti daljnji napredak zemlje”, navedeno je iz OHR-a.\nOHR očekuje da šest političkih stranaka hitno poduzme potrebne aktivnosti da bi potvrdili Vijeće ministara u punom sazivu, usvojili globalni fiskalni okvir i budžet za 2012. kojim bi se osiguralo potpuno funkcioniranje institucija na državnom nivou i ispunjavanje međunarodnih obaveza BiH te da će usvojiti odluke potrebne za integraciju u EU, na što je u decembru 2011. pozvao Upravni odbor Vijeća za provedbu mira.\n“Također, pozivamo vlasti BiH da poduzmu korake potrebne za početak provedbe Akcionog plana za članstvo BiH u NATO-u”, navedeno je iz OHR-a.


Otvaranje se očekuje u srijedu\nRadovi na izgradnji kružne raskrsnice kod restorana "Sirano" na Laušu užurbano se privode kraju kako bi do srijede, 19. juna, i zvanično bila puštena u saobraćaj, saopšteno je iz Gradske uprave Banjaluka.\n"Tokom vikenda položen je prvi nosivi sloj asfalta na kružnoj raskrsnici. Danas se radi na postavljanju ulične rasvjete i vertikalne signalizacije i uporedo se završavaju ivičnjaci. Ostaje da se tokom dana i sutra postavi i završni sloj asfalta i iscrta horizontalna signalizacija", ističu u gradskom Odjeljenju za saobraćaj i puteve.\nIzgradnja ovog kružnog toka je od velike važnosti za protok saobraćaja u ovom dijelu grada i izvodi se u okviru strateških planova za rasterećenje saobraćaja na svim važnijim čvorištima na području grada. Projekat vrijedan 650.000 KM, finansiraju Putevi Republike Srpske.\nOsim ovog projekta iz oblasti saobraćaja, na Laušu treba da počne gradnja nove saobraćajnice između Paprikovca i Lauša (preko voćnjaka nekadašnje "Ekonomije"), kojom bi se upravo rasteretila raskrsnica kod "Sirana" i saobraćaj kroz Karađorđevu ulicu.\nZa ovaj projekat riješeni su imovinsko-pravni odnosi i obezbijeđena sredstva uz pomoć Vlade Republike Srpske.\nPotpuna obustava saobraćaja na raskrsnici na Laušu\nPočela izgradnja kružnog toka na Laušu FOTO\n"Šumaher je budan, diše, srce mu ima lijep ritam"\nNestao čamac Granične policije Gradiška, pronađen kod obale Hrvatske\nNakon sudara "mercedes" oborio semafor na pješačkom prelazu\nSrbija: Zaražene još 83 osobe, jedan smrtni slučaj\nPorodica moli za pomoć: Fadil je u četvrtak otišao od kuće i od tada mu se gubi svaki trag\nTeška nesreća: Saobraćaj blokiran, poginuo motocilista\n1804 glasova 59%\n480 glasova 16%\n770 glasova 25%


Radni sastanak pred posetu privredne delegacije Azerbejdžana (VIDEO) | RTK\nRadni sastanak pred posetu privredne delegacije Azerbejdžana (VIDEO)\nPovodom najavljene posete privredne delegacije Azerbejdžana Rasinskom okrugu u Regionalnoj privrednoj komori Kruševac održan je radni sastanak sa predstavnicima većeg broja ovdašnjih preduzeća. Susreti se očekuju krajem aprila i najavljeni razgovori privrednika imaju za cilj privlačenje direktnih investicija odnosno jačanje spoljnotrgovinske saradnje.\nBileteralni odnosi Srbije i Azerbejdžana podignuti su na nivo strateškog partnerstva a uzajamne posete predsednika država dale su širok osnov za unapređenje ukupne saradnje. Pored međudržavnih sporazuma i ugovora, impuls privrednoj saradnji daje i Azerbejdžansko-srpska komercijana i ekonomska komora sa kojom je kruševačka već ostvarila kontakte i saradnju – istaknuto je na sastanku.\nAzerbejdžan je država sa značajnim poslovnim potencijalima i najavljeni susreti privrednika imaju za cilj privlačenje direktnih investicija odnosno jačanje spoljnotrgovinske saradnje.\nRadnom sastanku u Regionalnoj privrednoj komori Kruševac prisustvovali su predstavnici Industrije 14.oktobar, FAM-a, RUBIN-a , Hemijske industrije Župa, Prve petoletke, Brami i drugih.\nPrethodno : Snežni pokrivač od 30 centimetara u potkopaoničkim selima (VIDEO)\nSledeće : Farbanje jaja (VIDEO)


Ponosni smo na činjenicu da naša proizvodnja stoji iza nekih od najvećih imena u oblasti opreme za spavanje.\nSaznajte zbog čega su svoje poverenje poklonili baš nama.\nEkipa vrhunskih eksperata u svojim oblastima, okupljena oko zajedničkih cijeva i ideja, je zaslužna za visok renome koji je dosegla kompanija HealthCare Europe. Maksimalna posvećenost, kreativnost i stručnost za rezultat daju jedinstven kvalitet i neprikosnoveno zadovoljstvo naših klijenata.\nMožemo biti kompletan odgovor za vašu potražnju\nNudimo Vam kompletnu uslugu dizajniranja, izrade, pakovanja i transporta proizvoda. Na Vama je da nam pružite osnovne informacije u vezi sa onim što želite, a u najkraćem roku ćete dobiti potpunu ponudu dizajna, sastava i pakovanja proizvoda. Naš dizajner će osmisliti jedinstvene i adekvatne ponude koje se uklapaju u Vašu viziju, želje i budžet, a svaka od njih može biti izmenjena i prilagođena prema Vašim dodatnim zahtevima i idejama. Ukoliko niste u potpunosti sigurni koji opseg proizvoda bi bio idelan za Vaše poslovanje, naši zaposleni će Vam rado uputiti savete, sugestije i ideje koje bi mogle da Vam pomognu da donesete najbolji mogući izbor.\nA možemo biti i deo slagalice koji nedostaje\nUkoliko se Vaša kompanija već bavi određenim procesima finalne proizvodnje, ili Vaš brend već ima svoje dugogodišnje saradnike i dobavljače određenih repromaterijala, onda Vas pozivamo da odaberete komponentu koja nedostaje.\nRepromaterijal koji nam dostavite ćemo uklapati sa našim materijalima sa neometanom pažnjom i profesionalizmom, kako bi Vaš idealan proizvod izgledao upravo onako kako ste ga zamislili.\nTakođe, možemo biti Vaš dobavljač isključivo pene u bloku, pahuljama ili samih jezgara, pri čemu garantujemo kvalitet prema svim najvišim međunarodnim standardima, kao i najkonkurentniju cenu, jer će Vaša porudžbina stići direktno iz fabrike jednog od najvećih evropskih proizvođača PU pena.


Radnja romana smeštena je u središnje decenije XV veka. Dva brata, potomci grčkog vlastelina koji se povlači pred turskom vojskom sve do Novog Brda, gde jedno vreme biva upravnik grada, sticajem nesrećnih ličnih, porodičnih i istorijskih prilika naći će se na suprotstavljenim stranama. Tako će Mihailo Anđelović postati komandant vojske despota Đurđa Brankovića, dok je njegov brat Mahmud paša Anđelović, koji je u detinjstvu otet od strane Turaka i odveden u janjičare, u isto vreme veliki vezir Turske carevine.\nPosle niza godina braća Anđelovići se sreću na pregovorima u trenutku kada je od srpske srednjovekovne države ostalo još samo opsednuto Smederevo. U toj tački nas roman Nikole Moravčevića Braća Anđelovići dovodi do ključnog pitanja: kakva je uloga braće Anđelovića u raspletu srpske istorije srednjeg veka?, piše u saopštenju izdavačke kuće "Arhipleag".\nMoravčević je u proteklih dvadesetak godina objavio seriju čitanih istorijskih romana, od kojih se neki, poput romana "Vreme vaskrsa" i "Albion, Albion", bave Srbijom u XX veku ali najveći broj njegovih dela fokusira se na srpsku istoriju XIV i XV veka. Posebnu pažnju čitalaca privukli su Moravčevićevi romani "Vitez u doba zla", "Poslednji despot", "Radičevo zaveštanje", "Zapisi o srpskom carstvu" i "Marko Mrnjavčević – nepriznati srpski kralj".\nMoravčević je objavio i istorijske romane "Beču na veru" i "Grof Sava Vladislavić". Prošle godine u izdanju "Arhipelaga" objavljena je i piščeva istorijska studija "Srpske vlastelinke" u kojoj se bavi sudbinom i državničkom ulogom šest znamenitih Srpkinja s kraja XIV i početka XV veka. Moravčević je dobitnik Nagrade "Rastko Petrović" za životno delo (2011), a prošle godine je za Grofa Savu Vladislavića dobio Nagradu "Janko Veselinović" za najbolji istorijski roman na srpskom jeziku.


Pesme nacionalnosti Miao china radio international\nPesme nacionalnosti Miao\n2013-12-04 16:11:31 cri\nU Kini živi više od 9 miliona pripadnika nacionalnosti Miao, i većina njih živi u prelepoj, punoj planina i reka provinciji Guidžou. Nacionalnost Miao ima dugu istoriju. U drevnom dokumentu se beleži postojanje predaka ove nacionalnosti pre 5 hiljada godina. U istoriji se dogodilo nekoliko seoba ove nacionalnosti, od basena Žute reke do provincija Hunan, Guidžou i Junan. Nacionalnosti Miao ima svoj sopstveni jezik.\nNacionalnost Miao poseduje brojne tradicionalne praznike koji čine razni povodi, recimo praznik poljoprivrednih poslova, praznik ljubavi mladih ljudi, praznik žrtvovanja itd., a svaki mesec ima više od jednog praznika.\nPripadnici nacionalnosti Miao veruju u animizam i poštuju prirodu i pretke. „Praznik krave" predstavlja najveći praznik ove nacionalnosti kada je reč o žrtvovanju. Manja aktivnost žrtvovanja se održava svakih 7 godina, a velika svečana aktivnost svakih 13 godina. Povodom praznika krave, pripadnici ubiju kravu, plešući i odaju poštovanje predcima.\nser-Pesme nacionalnosti Miao.m4a


Povećati toleranciju među decom i mladima u Srbiji unapređivanjem veština komunikacije i rešavanja sukoba mirnim putem i podsticanjem uvažavanja kulturoloških i etničkih razlika kroz razvoj pozitivnog vaspitnog okruženja zasnovanog na humanitarnim vrednostima;\nObezbediti dovoljan broj kompetentnih mladih volontera za potrebe Crvenog krsta u Srbiji, kako bi se realizacijom programa, projekata i poduhvata Crvenog krsta odgovorilo na potrebe građana koji su ugroženi socijalnim, zdravstvenim i ekonomskim činiocima;\nObezbediti neprekidno podmlađivanje volonterskih resursa i omasovljenje članstva Crvenog krsta u Srbiji, kako bi se obezbedio kontinuitet u radu i mobilisanje volonterskih resursa u situacijama koje zahtevaju intenzivno angažovanja organizacije.\nOd ukupnog broja volontera Crvenog krsta više od 60% čine mladi volonteri uzrasta do 30 godina\nPravilnikom o organizovanju i delovanju mladih u Crvenom krstu Srbije regulisan je način organizovanja, oblici delovanja mladih i njihovo članstvo u Crvenom krstu, njihova prava i obaveze i obaveze organizacije Crvenog krsta prema njima. Upoznavanje mladih volontera sa sadržajem pravilnika i primena standarda koji su u njemu definisani od značaja su za harmonizaciju i usmeravanje volonterskog rada čime se postiže maksimalan efekat za pojedince i zajednicu.\nMladi volonteri se obučavaju u Crvenom krstu, kako bi na adekvatan i kvalitetan način kanalisali svoja humana osećanja i energiju ka konkretnoj akciji u smislu pružanja pomoći ugroženim građanima, organizacijom i realizacijom različitih programa, projekata i poduhvata od značaja za građane Republike Srbije. Sistem obuke mladih volontera u Crvenom krstu Srbije podrazumeva stepenovanu edukaciju mladih volontera koja obezbeđuje delotvornu realizaciju programa, projekata i poduhvata koje sprovodi Crveni krst, a koji su u skladu sa potrebama društvene zajednice i građana koji su ugroženi, kao i odgovarajući kvalitet realizovanih aktivnosti Crvenog krsta, inoviranjem postojećih i osmišljavanjem novih aktivnosti koje su u skladu sa potrebama mladih.\nEdukacija i angažovanje dece i mladih koja se sprovodi u različitim oblastima delovanja Crvenog krsta unapređuje kvalitet njihovog života u smislu odrastanja, razvoja i sazrevanja. Na ovaj način postiže se stvaranje volonterske baze za sve programe, projekte i poduhvate koji su usmereni ka deci i mladima, a kasnije i ka starijim generacijama i svim kategorijama ugroženosti u zavisnosti od interesovanja koja imaju volonteri.\nVolonter Crvenog krsta Ivanjica\nPrvo mesto na takmičenju u fotografisanju Mediteranskog centra za saradnju\nCrvenog krsta i Crvenog polumeseca\nJačanje organizacije Crvenog krsta pravovremenim podmlađivanjem kadrova u kontinuitetu, negovanjem duha prijateljstva, solidarnosti, razumevanja i poštovanja različitosti među decom obezbeđuje se realizacijom Škola podmlatka Crvenog krsta i programa akcija mladih volontera.\nCrveni krst Srbije, kao deo Pokreta Crvenog krsta i Crvenog polumeseca, sarađuje sa drugim Nacionalnim društvima Crvenog krsta i Crvenog polumeseca. Zahvaljujući tome, mladi volonteri Crvenog krsta u Srbiji imaju priliku da povremeno učestvuju na međunarodnim događajima u okviru Pokreta, kao što su konferencije, obuke, radionice i međunarodni kampovi mladih. Učešće na događajima međunarodnog karaktera od značaja je za razmenu i primenu međunarodnih iskustava u radu, kao i dobijanje odgovarajuće podrške od partnerskih Nacionalnih društava Crvenog krsta.


“Ford” i “Volkswagen” razmatraju strateško partnerstvo\nKonkurentske automobilske kompanije “Ford” i “Volkswagen” (VW) nalaze se u ranoj fazi razgovora o zajedničkom razvijanju niza modela komercijalnih vozila, odnosno "istražuju strateško partnerstvo" s ciljem jačanja konkurentnosti obe kompanije.\nNaime, kako kompanije navode u izjavi, razmatrale su nekoliko zajedničkih projekata. Međutim, dodaju da saradnja ne bi uključivala zamene deonica ili bilo kakve sporazume o vlasničkom povezivanju ii umrežavanju.\nNajveće “Ford”-ovo komercijalno vozilo je kombi Transit, koji se prodaje širom sveta, kao i kamionet F-series, koji je u svojoj kategoriji naprodavanije vozilo u SAD.\nOsim “Volkswagen” vozila, nemačka kompanija, takođe, poseduje komercijalna vozila brendova Scania i MAN. Upitana o konkretnom području saradnje, portparolka “Forda” je kazala da je "prerano za iznošenje takvih detalja".\nMeđutim, sklapanje savezništava između proizvođača automobila, s ciljem objedinjavanja resursa i smanjivanja troškova razvoja novih tehnologija usled rastuće potražnje za ekološkim vozilima, nije nova pojava.\nRanije ove godine, poslovanje nemačkog “Volkswagena” s kamionima i autobusima i “Toyotin” proizvođač kamiona Hino Motors dogovorili su partnerstvo u razvoju tehnologija hibridnih vozila, umrežavanja, električnih vozila i autonomnih sistema vožnje.\n“Volkswagen” otvara dve nove fabrike u Kini\n“Volkswagen” osniva zajedničko preduzeće sa kineskom kompanijom


posted on Nov. 09, 2021 at 4:28 pm\nSredinom ove sedmice na Srebrnom jezeru održana je konferencija automobilske industrije koju tradicionalno organizuje Automobilski Klaster Srbije. Cilj ovog okupljanja bio je da podstakne umrežavanje i povezivanje privrede i naučnih i javnih institucija kako bi se postigao bolji razvoj čitave industrije i dosegao potrebni međunarodni kvalitet. Ove godine, fokus je bio na temama digitalne transformacije, zelene ekonomije i posledica pandemije COVID-19.\nViše od pedeset članova Automobilskog Klastera Srbije, koji čine proizvođači auto delova i opreme, imali su priliku da saznaju više o trendovima u razvoju automobilske industrije i kako da u skladu sa tim povećaju svoje kapacitete i kompetentnost na međunarodnom tržištu.\nO važnosti tema ovogodišnje konferencije govorio je Igor Vijatov, direktor Automobilskog klastera Srbije: “Nastojimo da svake godine, prilikom organizacije ove konferencije, fokus stavimo na najaktuelnije teme u automobilskoj industriji. Sada smo zajedno sa GIZ-om našim članicama predstavili šta je održivost, šta su to zelene tehnologije, zašto je to dobro za njih i zašto moraju da počnu da vode računa o tome.“\nSaradnja između Automobilskog Klastera Srbije i projekta „Podrška razvoju privatnog sektora u Srbiji“ koji u okviru Nemačko-srpske razvojne saradnje sprovodi GIZ, traje već petnaest godina. Na koji način GIZ podržava automobilsku industriju obrazložio je vođa projekta Tomislav Knežević: „Naš cilj je da pomognemo kompanijama da reše sve one probleme sa kojima se susreću kako bi bili konkurentni na međunarodnim tržištima. Na početku to se u velikoj meri odnosilo na infrastrukturu kvaliteta, zatim na digitalnu transformaciju, a aktuelna tema kojom smo se bavili na ovoj skupštini, a i inače se njom bavimo u našim projektima sa Klasterom, je zelena transformacija, zelena agenda, odnosno šta to u stvari znači za kompanije.“\nZelena agenda u kompanijama, kao i u malim preduzećima, je veoma važna, posebno kada je ekonomski rast brz. Učesnici konferencije imali su priliku da o tome saznaju od direktora kompanije „Leoni Srbija“ Pjerluiđija Gionea. „Zelena agenda treba da se nalazi u planiranju poslovanja svake kompanije, a posebno je važna za mala i srednja preduzeća u Srbiji gde je rast ekonomije veoma brz. Stoga je sada rad između Privredne komore, Vlade, institucija i nas, kao stranih investitora, veoma bitan, ali mala i srednja preduzeća moraju da prime poruku veoma jasno, moraju da krenu sada da bi poslovanje učinili održivim i dugotrajnim“, istakao je on.\nCilj saradnje GIZ-a i automobilske industrije je da kompanije budu što kompetentnije na međunarodnom tržištu. Koncept te saradnje predstavio je Jurgen Kapenman, savetnik GIZ-a u Srbiji: „Cilj onoga što GIZ želi da postigne podrškom Auto Klasteru Srbije je da podigne svest o održivosti i njen ishod po industriju. Ono što je mnogo bitnije je da želimo da stvorimo podršku za mala, mikro i srednja preduzeća, kao i za kompanije. Prvo razmatramo šta rade na polju održivosti i kakvi su im kapaciteti, zatim im pomažemo da naprave bolju strukturu održivog menadžmenta unutar kompanija, a onda i da budu kompetentniji i bolje pripremljeni za međunarodne klijente i dobavljače.“\nAutomobilski klaster Srbije, koji danas čini više od 50 internacionalnih i nacionalnih kompanija, nastavlja svoju misiju povezivanja i umrežavanja privrede, naučnih, razvojnih i javnih institucija radi bolje saradnje, pokretanja zajedničkih razvojnih projekata, dostizanja kvaliteta i jačanja konkurentnosti svojih članica na međunarodnom planu.\nTags:Automobilski klaster Srbije\nTigar Tires zapošljava\nSIEPA poziva zainteresovane domaće firme za učešće na sajmu “Equip Auto”


Joland Korora dobitnica Februarske nagrade | Skupština Grada Novog Sada\nJoland Korora dobitnica Februarske nagrade\nPredsednica Nacionalnog udruženja roditelja dece obolele od raka (NURDOR) dobitnica je Februarske nagrade Grada Novog Sada za 2019. godinu, jednoglasno je odlučeno na današnjoj, svečanoj sednici Skupštine Grada Novog Sada.\nNajviše gradsko priznanje dodeljeno je Joland Korori za izuzetno posvećen, nesebičan i dugogodišnji humanitarni, volonterski i edukativan rad na podršci deci i porodicama koja vode životnu bitku protiv malignih oboljenja, hrabrosti i istrajnosti u realizaciji akcija kojima se unapređuje kvalitet lečenja i života ove dece, kao i podsticanju i širenju humanosti i empatije u društvu.\nInicijativu da visoko gradsko priznanje dobije predsednica NURDOR-a podnele su Nataša Stefanović i Marija Baškalo. Novčani deo nagrade iznosi 130 hiljada dinara.\nObrazlažući predlog, predsednica Komisije za obeležavanje praznika, dodelu priznanja i međugradsku saradnju u zemlji i inostranstvu Branka Bežanov istakla je da je Joland Korora naša sugrađanka, koja svojim trudom, zalaganjem i nesebičnim davanjem doprinosi da Novi Sad bude bolja zajednica u kojoj je na prvom mestu stvaranje najboljih mogućih uslova za lečenje i negu dece obolele od malignih oboljenja i humanost. Bežanov je dodala da je pružanje pomoći deci i njihovim porodicama u ostvarivanju zakonskih prava na zaštitu, edukaciju i integraciju, saradnja sa nadležnim službama u cilju unapređenja i sprovođenja prevencije, rane dijagnostike i rehabilitacije dece, saradnja sa medicinskim osobljem zaduženim za lečenje dece obolele od raka, pospešivanje primarne zdravstvene zaštite, osnovni ciljevi koje NURDOR i njihova predsednica Joland Korora nastoje svodnevno da sprovode.


Deficit na kraju juna 26,7 milijardi dinara - Ekonomske Vesti\nDeficit na kraju juna 26,7 milijardi dinara\n2. jul. 2015 Andrija Matić 0 Comments Aleksandar Vučić, BDP, javni dug, MMF, reforme, Vlada Republike Srbije\nPredsednik Vlade Republike Srbije Aleksandar Vučić izjavio je danas da je ukupan fiskalni deficit na kraju juna iznosio 26,7 milijardi dinara, što je za oko 80 milijardi dinara bolje od nivoa kojim bi Međunarodni monetarni fond (MMF) bio zadovoljan.\nVučić je odgovarajući na pitanja poslanika u Skupštini Srbije naveo da dogovor sa MMF-om predviđa da na kraju juna deficit iznosi 105 milijardi dinara, a Srbija ima gotovo 80 milijardi dinara više nego što bi MMF prihvatio kao dobar rezultat.\nPremijer je naglasio da se, u prvih šest meseci, prema nivou konsolidovanog deficita države, Srbija nalazi u prvih šest zemalja u Evropi.\nU toj grupi je još jedna zemlja koja nije članica EU, a ostale jesu. To je ozbiljan i važan uspeh, a još važnije je što stvara fiskalni prostor da možemo da uradimo više i za građane, da povećamo plate i penzije, ali i da se pokrenu novi projekti, rekao je on.\nPremijer je izjavio i da je nivo deficita za 100 milijardi dinara manji nego na kraju juna 2014. godine kada je iznosio 126 milijardi.\nUpravo za toliko ćemo imati manje zaduženja ove godine jer mi moramo da se zadužimo za iznos koliki nam je deficit, ukazao je Vučić.\nOn je naglasio da nije svaka emisija obveznica novo zaduženje, već je jedan deo zamena skupljih pozajmica jeftinijim.\nNaš javni dug rašće do sume od 79 do 80 odsto BDP-a, a tad će krenuti da se spušta. Možda neće rasti ni do tog nivoa, zavisi koliko ćemo biti uspešni u procesu privatizacije između ostalog, istakao je Vučić i dodao da je to i bio cilj svih teških mera koje je Vlada Srbije donosila.\nMMF je, kako je dodao premijer, predvideo da se od 2017. godine okrene putanja javnog duga u suprotnom smeru i da dug počne da opada, i izrazio uverenje da će do promene trenda doći i ranije.\nVučić je precizirao da javni dug Srbije, prema poslednjim podacima, iznosi 23,730 milijardi evra, te da je dug u evrima samo formalno porastao, ali zbog razlike u kursu između dolara i evra.\n← Mihajlović: Imamo pepeo vredan milijardu evra\nHrvatski mediji: Mamići će biti uhapšeni →\nVujović: Srbija može da se zadužuje uz kamate niže od 2%\nBritancima je stvarno dobro – BDP porastao 2,8 odsto\n31. mar. 2015 Dragoljub Bečić Komentari su isključeni na Britancima je stvarno dobro – BDP porastao 2,8 odsto\nAmerički dug premašio 19.000 milijardi dolara


Studentski grad koči upotrebna dozvola\nNikola Salapura 18.10.2013 09:15\nBANJALUKA - Iako je Vlada RS još u martu ove godine donijela odluku o promjeni oblika organizacije Studentskog centra (SC) "Nikola Tesla" Banjaluka u Javnu ustanovu Studentski grad, još se čeka na rješenje iz Vlade RS o ovoj odluci, što stopira planirane aktivnosti.\nKako smo uspjeli saznati, kočnica u ovom slučaju je nepostojanje upotrebne dozvole za drugi paviljon SC "Nikola Tesla", koji se nalazi kod Ekonomskog fakulteta, a gdje bi za početak trebalo da bude smješten Studentski kulturni centar (SKC). Tako je u toku potraga za upotrebnom dozvolom, za koju se ne zna gdje je, da li je zagubljena ili potopljena prilikom plavljenja arhiva Centra u nekoliko navrata.\nNaime, donošenjem tog rješenja i početkom funkcionisanja JU Studentski grad "Nikola Tesla" Banjaluka, između ostalog, bili bi stvoreni uslovi za pokretanje SKC-a i scene Akademije umjetnosti, u okviru kojeg bi bili poboljšani kulturni sadržaji studenata, prije svega što se tiče predstava, bioskopa, koncerata, izložbi i drugih sadržaja. Pored toga, tu je i aktivniji rad studentske zadruge u okviru Studentskog grada, a u planu je bio i multimedijalni centar s bibliotekom i studentskim medijima.\nZoran Babić, direktor SC "Nikola Tesla" Banjaluka, potvrdio je da drugi paviljon nema upotrebnu dozvolu, te da je nema u arhivu.\nKočnica je nepostojanje upotrebne dozvole za drugi paviljon SC "Nikola Tesla", gdje bi trebalo da bude smješten SKC\n"Pokrenuo sam inicijativu da se ona pokuša pronaći u nadležnim institucijama. Objekat je građen 1974. godine i samim tim ta upotrebna dozvola postoji, jer je nelogično da objekat toliko egzistira, a da nema upotrebnu dozvolu", smatra Babić i izražava nadu da će u skorijem periodu riješiti ovu prepreku.\n"Ministarstvo je uradilo sve što je neophodno i čeka da rukovodstvo SC 'Nikola Tesla' obezbijedi potrebne dokumente na osnovu kojih će biti izdato rješenje o promjeni statusa", kazali su u ovom ministarstvu.\n"SOBL, kao jedan od inicijatora odluke Vlade RS, na ovaj način još jednom želi da apeluje na resornog ministra da riješi nastali problem i ubrza donošenje rješenja", kazao je Siniša Kilibarda, potpredsjednik SOBL.\nStudenti Banjalučkog univerziteta, u sklopu akcije prikupljanja potpisa za SKC, uputili su nadležnima i građanima deset pitanja. Tako traže odgovor zašto Banjalučki univerzitet nakon 38 godina postojanja nema SKC, zašto Akademija umjetnosti poslije 15 godina postojanja nema scenu, zašto se protjeruje kultura s Univerziteta, kako afirmisati veliku i najbolju studentsku energiju i kreativni duh, zašto ne postoji kulturna strategija, zašto je kultura u RS u službi politike, a ne obratno, zašto se uselio primitivizam na univerzitete i u cijelu RS, zašto se guši kreativni duh metodom minimiziranja kulture i sistemom politizacije, ko će odgovarati za "kulturni invaliditet" studenata i njihovih profesora, te kako pobijediti zloćudnu kulturnu degradaciju.


U Tuzlu stiže sve više migranata, policija prati situaciju - Antimigrant\nU Tuzlu stiže sve više migranata, policija prati situaciju\nZbog loše zaštite državne granice oko Bijeljine i Zvornika sve veći broj migranata ilegalnim putem ulazi u Bosnu i Hercegovinu, a iz ova dva grada se zapućuju prema Tuzli. U cilju rješavanja ove problematike predstavnici gradske i kantonalne vlasti već su održali određene sastanke, saznaje portal Klix.ba.\nMinistar unutrašnjih poslova Tuzlanskog kantona Husein Topčagić za Klix.ba je kazao da su predstavnici Vlade TK uz prisustvo zamjenika ministra sigurnosti BiH održali sastanak s gradonačelnikom Tuzle Jasminom Imamovićem u cilju uključivanja u rješavanje problematike u vezi s migrantima koji borave u ovom gradu.\nTom prilikom je predložena inicijativa i da se rad Terenskog ureda Službe za poslove sa strancima BiH produži i na dane vikenda, kao i da se izmjesti iz zgrade u centru grada na drugu lokaciju.\nTopčagić ističe i da je Vlada TK ostvarila kontakt s Crvenim križem i Merhametom koji djeluju u ovom gradu, u cilju izdvajanja određenih finansijskih sredstava za pomoć u njihovom radu s migrantima.\nTuzla za migrante predstavljala uglavnom tranzitnu zonu, jer se s Glavne autobuske stanice autobusima prebacuju do Sarajeva i Bihaća, međutim, kako saznajemo, jedna grupa njih već duži vremenski period boravi u ovom gradu.\nMigranti od građana traže novac\nZbog teške materijalne situacije često se dešava da migranti od građana traže novac kako bi se prehranili, a dosad su pomoć imali samo od grupe volontera te Crvenog križa i Merhameta. Higijenske uslove za boravak u ovom gradu također nemaju, a nerijetko se dešava i da spavaju na otvorenom.\nPovećan broj migranata stvorio je i određene sigurnosne probleme, s obzirom na to da je zabilježeno nekoliko krivičnih djela. Također, zabilježen je i sukob između migranata, od kojih je jedan izboden nožem, dok je nešto ranije jedan migrant preminuo prirodnom smrću u prostorijama jednog hotela.\nMinistar Topčagić kaže da je sigurnosna situacija zadovoljavajuća, jer migranti dosad nisu počinili teška krivična djela, kao i da policija poduzima sve ono što je u njihovoj nadležnosti.\n“Kada uoče migrante na terenu, policajci ih odvode do Terenskog ureda Službe za poslove sa strancima. Nakon ove procedure oni postaju slobodni ljudi. Policija je zadužena da štiti sve građane TK. Osim manjih krivičnih djela koja su počinili migranti, mi imamo situacije i da su određena krivična djela počinili naši građani prema njima u smislu uzimanja novca za transport i slično”, kaže Topčagić za Klix.ba.\nProblem “mekana” granica na Drini\nTopčagića zabrinjava to što u posljednje vrijeme pristiže sve više migranata na ovo područje, a razlog tome je “mekana” granica na Drini.\n“Mi imamo njihov konstantan dolazak iz pravca Bijeljine i Zvornika, a rješavajne problema propusnosti granice je u nadležnosti BiH, kao što je u državnoj nadležnosti kompletno rješavanje migrantske krize. Nažalost, očito je da još uvijek nemamo strategiju na koji način riješiti ovaj problem, ali se nadam da će ga državne institucije konačno početi ozbiljnije rješavati. Informacije kojima raspolažemo pokazuju da će u narednom periodu sve veći broj migranata dolaziti na područje BiH”, upozorio je Topčagić.\nPripadnici MUP-a TK su od početka godine do danas registrovali 1.150 migranta koji su predati Terenskom uredu Službe za poslove sa strancima BiH, međutim, prema pretpostavkama, ovaj broj je znatno veći, jer se u evidenciji ne nalaze svi oni koji prođu kroz najmnogoljudniji kanton u FBiH.\n“Oni više ne dolaze samo iz ratom zahvaćenih područja, to su sada više ekonomski migranti koji stižu iz Pakistana, Bangladeša, Iraka i Irana”, naveo je Topčagić.\nMilorad Dodik: Centri za smještaj migranata neće se praviti na prostoru Republike Srpske\nNe može i ne smije biti opravdanja i izgovora od strane Tužiteljstva za (ne)procesuiranje kriminogenih migrantskih bandi\nBiH dobiva pomoć za migrante i izbjeglice od Evropske komisije u iznosu od 10 miliona eura da trajno naseli migrante na područja sa bošnjačkom većinom\nZVIZDIĆ JASNO PORUČIO: “BiH neće postati sabirni centar za migrante”\nOrganizirani kriminal: Uhapšene dvije osobe zbog krijumčarenja migranata\nMigracioni centar u Medenom Polju ne smije biti izgrađen, sutra sastanak sa Dodikom\nHoće li migranti na Medeno Polje: Definiranje lokacija prihvatnih centara uvjet za pomoć iz EU


Vučić želi da se zahvali mentorki na nezavisnosti Kosova - Politički.rs\nSa Angelom Merkel ću imati sastanke u Srbiji. Želim da joj se zahvalim na svemu što je učinila za Zapadni Balkan. Nikada nećemo zaboraviti šta je učinila za nas 2015. godine kada je Hrvatska uvodila sankcije Srbiji – rekao je Aleksandar Vučić, na vanrednoj konferenciji za novinare, koju je organizovao kako bi pompezno najavio oproštajnu posetu nemačke kancelarke Srbiji, koja važi za glavnog promotera kosovske nezavisnosti.\nVučić je još jednom potvrdio zvanično da će nemačka kancelarka, Angela Merkel, 13. septembra doći u Srbiju. To će biti poslednja zvanična poseta Merkelove Srbiji, pošto će nakon septembarskih izbora napustiti poziciju kancelara, posle 16 godina neprikosnovene vlasti.\nOtkako je stupila na mesto kancelarke, Angela Merkel je snažno podupirala nezavisnost Kosova, namećući se Prištini kao glavni saveznik u Evropi, dok je, s druge strane, onemogućavala svaki napor Beograda da se dođe do kompromisnog rešenja i uslovljavajući ulazak Srbije u EU priznanjem Kosova. Ovakve poruke su redovno slali i poslanici Bundestaga iz redova njene partije.\nOna će ostati upamćena po ultimatumu koji je uputila predsedniku Srbije, Borisu Tadiću, 2011. godine, da ukine paralelne institucije Srbije na severu Kosova, što je on odbio i platio cenu gubitkom izbora.\nOd tog trenutka, kada je besna napustila Beograd, Merkelova je potpomogla dolazak Aleksandra Vučića i SNS na vlast, za šta su joj do danas neizmerno zahvalni, stalno ističući kako je Merkelova njihov prijatelj, ali i prijatelj Srbije.\nMerkelova je preko Vučića podržavala politiku stabilokratije, ne ovrćući se na stanje demokratije u Srbiji i poštovanje ljudskih prava i sloboda. Zauzvrat, Merkelova je tražila od Vučića da završi priču oko Kosova, što je on, umnogome, učinio Briselskim i Vašingtonskim sporazumom, ali očekuje konkretan ustupak kako bi i zvanično zaokružio kosovsku nezavisnost. Zato je Merkelova prva oštro nastupila povodom Vučićeve ideje o podeli Kosova. S druge strane, Vučić preko svojih medija povremeno pušta “probne balone” za javnost, plasirajući priče kako će Srbija dobiti od Nemačke veliku ekonomsku pomoć u zamenu za priznanje Kosova. Takođe, Vučić je omogućio i nemačkim firmama da koriste srpsku jeftinu radnu snagu, dajući im milionske subvencije.\nKoliko je Merkelova cenjena na Kosovu kao saveznik, svedoči i zajedničko saopštenje Merkelove i Aljbina Kurtija, kosovskog premijera, da se dijalog Beograda i Prištine vodi kako bi se postiglo međusobno priznanje. Merkelova je na Kosovu najpopularniji strani političar, koji se redovno dočekuje parolama poput “Želimo vam srdačnu dobrodošlicu, gospođo savezna kancelarko”, dok albanska štampa ushićeno piše “Svaka čast, gospođo Merkel”. Merkelova je podržala i napore Kosova da uđe u međunarodne organizacije i institucije, poput UNESKO-a i Interpola.\n– Kosovski Albanci osećaju se kao dužnici nemačkoj kancelarki Angeli Merkel zbog očuvanja nezavisnosti i integriteta Kosova – izjavio je prošle godine savetnik Abdulaha Hotija, Aljuš Gaši.\nI dok se pred domaćom javnošću povremeno busa u patriotske grudi, a njegovi službenici deluju kao inkvizitori prema onima koji ne deluju dovoljno patriotski, Vučić hita da se zahvali srpskom dželatu što otcepljuje deo srpske teritorije i podržava autokratiju i diktaturu, kojom se još više udaljujemo od EU.\nTags: ALEKSANDAR VUČIĆ ANGELA MERKEL KOSOVO I METOHIJA NEZAVISNOST\nPrevious Đorđević: Njih ne interesuje ekologija, već 3% na izborima!\nNext Đorđević: Vučićev sastanak sa Šmitom je ustupak Merkelovoj, glavnom promoteru nezavisnosti Kosova i ukidanju Republike Srpske


Lavrov: Teško da ćemo povući mirovne snage iz Transnistrije\nMoskva će tesko prihvatiti zahtev izabrane predsednice Moldavije, Maje Sandu, koja je zatražila da se povuku ruske mirovne snage iz Transnistrije (Pridnjesterovska Moldavska Republika), rekao je danas ministar spoljnih poslova Rusije Sergej Lavrov.\n- Nije nam baš jasno šta je Sandu mislila kada je rekla da bi trebalo da se povuku ruske mirovne snage, ali to neće pomoći rešavanju pitanja i biće zaista teško prihvatiti ovakav neodgovoran zahtev - rekao je Lavrov, a preneo TASS.\nPrema njegovim rečima, održavanje dobrih odnosa sa bilo kojom državom "zahteva da se poštuju interesi obe strane, kao i prethodni sporazumi".\nRuski ministar spoljnih poslova je naglasio da ruski su mirovnjaci postavljeni u konfliktnoj zoni u skladu sa dogovorima koji je postigla radna grupa "Pet plus dva", pod pokroviteljstvom OEBS.\nLavrov dodaje da je cilj mirovnjaka da održe mir u regiji.\n- Postoji još jedna grupa ruskih trupa koje čuvaju skladišta municije u Kobasani. Skladišta su u lošem stanju i moglo bi da dođe do ozbiljnog incidenta, ukoliko niko ne ostane da nadgleda mesto - upozorio je Lavrov.\nRuski ministar je naglasio da, nakon što je istekao krajnji rok u procesu rešavanja spora oko Transnitrije, više od polovine ruske municije izvučeno iz te oblasti i deaktivirano.\n- Međutim, kada je Kišinjev prestao da implementira sporazum, Transnitrija je odbila da povuče municiju. Ruski ministar odbrane Sergej Ssojgu je ranije rekao da smo bili spremni da deaktiviramo te opasne alatke koje su u lošem stanju, ali Kišinjev i Tiraspolj moraju da sarađuju kako bi do toga došlo - naglasio je Lavrov.\nNEIZVESNI IZBORI Moldavci biraju između aktuelnog predsednika i bivše premijerke\nNJENA POBEDA JE VELIKI PUTINOV PORAZ Otpuštena je zbog nezadovoljstva Moskve, a sada ima priliku da joj zada VELIKI UDARAC\nBIVŠA PREMIJERKA POSTAJE PREDSEDNICA Maja Sandu pobedila na izborima u Moldaviji\nPRVE ŽRTVE KORONE MEĐU MIROVNJACIMA Gutereš: Dva pripadnika mirovne misije UN u Maliju preminula od posledica virusa\nZNAK REAKTIVACIJE? Islamska država preuzela odgovornost za samoubilački napad u Bagdadu\nIslamska država preuzela je odgovornost za samoubilački napad u Bagdadu, u kojem su ubijene najmanje 32 osobe.\nMerkel: Sankcije SAD protiv "Severnog toka 2" neodgovarajuće\nNemački kancelar Angela Merkel odbacila je američke sankcije protiv gasovoda "Severni tok dva" kao neodgovarajuće.\nIZRAEL GAĐAO CILJEVE U SIRIJI Oko četiri sata ujutru ispaljene rakete iz pravca Tripolisa, sirijske snage tvrde da su ih sve oborile\nSirijske bezbednosne snage suprotstavile su se danas izraelskim napadima u provinciji Hama, preneli su sirijski državni mediji, a nakon eksplozija koje su se prethodno čule.\nBajden potpisao10 NAREDBI vezanih za borbu sa kovidom: Maske u javnom prevozu, više testova...\nPredsednik SAD Džo Bajden danas je potpisao deset izvršnih naređenja vezanih za borbu protiv korona virusa, uključujući i naređenje da će fond za nepogode biti iskorisćen da se otvore škole, dok će se istovremeno zahtevati da ljudi nose maske u avionima i autobusima, rekli su zvaničnici.\nMilena Dravić je Miri Furlan POMOGLA kad joj je bilo najteže: "Oko nas se svet raspada, prijatelja je sve manje, a ona nas zove i daje nam dragoceni prtljag"\n"Režiseri nisu znali šta da rade sa glumicama, osim da ih skidaju" Ovako je Mira Furlan govorila o "Lepoti poroka"


Advokatica sa Malte za B92 o srpskoj deci pred deportacijom: Drugaèiji tretman, moguæe i rasistièke konotacije - B92\nAdvokatica sa Malte za B92 o srpskoj deci pred deportacijom: Drugaèiji tretman, moguæe i rasistièke konotacije\nNakon najave da æe roditelji, èijoj deci preti deportacija sa Malte, uložiti žalbu Ustavnom sudu, postavlja se pitanje - šta još uraditi da se odluka preinaèi.\nIzvor: J.B. petak, 27.12.2019. | 11:43 -> 12:43\nVest da dvadeset dvoje dece, poreklom iz zemalja koje nisu èlanica EU, a meðu kojima je najviše dece iz Srbije, nemaju pravo da više borave na Malti zbog nedovoljnih zarada roditelja izazvala je veliku buru u Srbiji, ali i na Malti.\nPokrenuta je peticija, reagovalo je i Ministarstvo spoljnih poslova Srbija, kao i brojne javne liènosti sa Malte, ali tamošnje vlasti su ostale pri svojoj odluci.\nLara Dimitrijeviæ, advokatica sa Malte specijalizovana za porodièno pravo, za B92 istièe da je na odluku da se deca "odstrane" sa Malte veæ apelovao malteški Imigracioni apelacioni odbor, te da žalbu Ustavnom sudu Malte nikako ne treba iskljuèiti, jer bi to bio ispravan potez roditelja u ovom sluèaju.\nKako istièe Dimitrijeviæeva, odluka je bazirana na kršenju fundamentalnih ljudskih prava i to zbog "pogrešne interpretacije" direktiva Evropske unije.\nU ovom sluèaju može da bude doneta i odluka o izuzeæu.\n"Odluka je sada u rukama Imigracionog odbora. Ukoliko odbor potvrdi odluku o deportaciji, onda žalba Ustavnom sudu postaje aktuelna", naglašava Dimitrijeviæeva i dodaje da je teško proceniti da li je reè o politièkoj odluci, ali da se ne mogu iskljuèiti "rasistièke konotacije".\nOdluka da Agencija za državljanstvo i boravak Malte ne izda boravišne dozvole za decu koja su po njenoj proceni u riziku od siromaštva podigla je veliku buru u srpskoj javnosti. Meðutim, podrška i razumevanje ne izostaje ni od sunarodnika ove ostrvske zemlje, kao i medija koji prate razvoj dogaðaja.\n"Mislim da je sluèaj izazvao malu buru u medijima, pogotovu ako uzmemo u obzir trenutnu komplikovanu politièku situaciju na Malti. Reakcije javnosti su uglavnom pozitivne i pogoðene porodice dobijaju javnu podršku sa svih strana", rekla je Dimitrijeviæeva za B92, naglasivši da srpska deca ipak imaju drugaèiji pravni tretman od mališana iz drugih zemalja kojima, takoðe, preti deportacija.\n"Ja znam da postoji bar još jedna zemlja èiji stanovnici na Malti dobijaju slièna rešenja. Za njih je isto podnesena žalba Imigracionom odboru, ali broj tih sluèajeva je znaèajno manji nego za stanovnike srpske nacionalnosti. U svakom pogledu, ovo je sluèaj velike nepravde i oèigledan sluèaj kršenja ljudskih prava dece i porodica", zakljuèila je.\nIz Srbije je stigla inicijativa da malteške vlasti preispitaju svoju odluku. Kako je najavljeno, ovaj problem politièari æe razmatrati u januaru.\nKonaèna odluka Malte o srpskoj deci – negativna\nSurovo objašnjenje: Proterujemo decu jer je to "u njihovom interesu"\nNovi obrt u sluèaju srpske dece na Malti\nSituacija s decom na Malti nije tako loša: Još je gora jer ih ima više od 22 FOTO\nPreokret u prièi o 22 deteta iz Srbije na Malti\nSudbina srpske dece na Malti dirnula mnoge, pokrenuta akcija


[BSF] Geopolitika se vraća u susedstvo Evrope - European Western Balkans\nAutor Tanjug 17. 10. 2019. 18. 10. 2019.\nUčesnici panela "Istok, Zapad i ostali", Foto: Tanjug / Zoran Žestić\nBEOGRAD – Uloga Kine na Zapadnom Balkanu prenaglašena, Ruska potcenjena, Sjedinjene Američke države brinu jedino o pitanju Kosova, Evropska unija mora da radi bolje, zaključak je panelista koji je moderirala bivša ministarka spoljnih poslova hrvatske, Vesna Pusić.\nBivši ambasador Francuske u Beogradu Mišel Fuše i Tereza Falon, direktorka Centra za evro-atlantske studije iz Brisela, složili su se sa izjavom Johanesa Hana da Rusija i Kina imaju sve veću ulogu u regionu.\nFuše je rekao da je Rusija primarno fokusirana na to da spreči širenje NATO-a u regionu, posebno u Srbiji i BiH.\n“Ruski prvi fokus je da stopira dalje proširenje NATO-a. Druga je da spreči pritisak NATO-a na Srbiju i Bosnu i Hercegovinu.\nOn je istakao da Evropska unija mora da reformiše mnogo stvari iznutra, pre nego što započne proširenje.\n“Mi moramo da se transformišemo, počevši od Evropske komisije”, rekao je Fuše.\nAleksej Kovalev, ispred ruskog medija Meduza, rekao je se svaka greška Evropske unije na Zapadnom Balkanu, reflektuje na odnos Rusija i zemalja u regionu.\nOn je istakao da je Ruski problem što ne može da ponudi ovim zemljama ni ideologiju ni tržište, dok Kina nudi tehnologiju i inovacije.\nTereza Falon je rekla da je Rusija pogođena angažmanom Kine na Zapadnom Balkanu, dodajući da se geopolitika vratila u dvorište Evropske unije.\nPiter Svank, penzionisani američki general, ocenio je da Sjedinjene Američke Države brinu o regionu zapadnog Balkana, nakon Hladnog rata, na jačanju pomirenja u regionu, ali da taj proces još uvek nije okončan.\nVeliko proširenje ponovo moguće\nVeliko proširenje EU, poput onog iz 2004. godine je ponovo moguće, ali zemlje Zapadnog Balkana moraju da preduzmu odlučniju akciju u tom pravcu, izjavila je sinoć Jelica Minić iz Evropskog pokreta Srbije.\nNa panelu o velikom proširenju EU pre 15 godina (Big Bang Enlargement), učesnici su podsetili da je tada u EU ušlo čak 10 zemalja: Estonija, Kipar, Letonija, Litvanija, Malta, Mađarska, Poljska, Slovačka, Slovenija i Češka.\n“Mislim da je moguće da dođe do ponovnog velikog proširenja, pogotovo što zemlje ZB koje imaju aspiraciju da postanu članice EU, predstavljaju malo stanovništvo i malu teritoriju i ne bi bile preveliki teret za EU. Posebno što postoje vrlo konkretni interesi za to”, rekla je Minić.\n“Mi smo unutra, tako da postoji rizik za EU da imaju džep unutar EU koji eventualno može da doživi neku ozbiljniju nestabilnost, interno produkovanu ili uvezenu”, rekla je Minić.\nSmatra i da bi nova administracija u EU, sudeći prema izjavi čelnih ljudi poput nove predsednice EK Ursule fon der Lajen, mogla da poveća spremnost za proširenje EU kada je reč o zemljama Zapadnog Balkana.\n“Ali, postoji nešto što bi mi morali da uradimo, a to je mnogo veće zagovaranje i lobiranje sa svakom članicom EU, kao i sa evropskim institucijama. Zemlje ZB bi morale da preduzmu mnogo odlučniju akciju, kako bi se pojavile u pozitivnom svetlu u javnosti EU”, poručila je Minić.\nOcenjuje da su se u vreme kada se pripremalo veliko proširenje 2004. godine dešavale ogromne promene unutar same EU, tako da se proces proširenja odvijao paralelno.\n“EU prolazi kroz teška vremena, Begzit, mnoge druge krize, Imaćemo novu EK, ali ne treba da odustanemo od integracionog procesa”, rekao je on.\n“Danas je taj skepticizam veći nego što je bio pre 15 godina”, ukazao je Povejšil dodajući da se tu ne radi samo o krizi na relaciji Istok-Zapad, već mnogo više o krizi unutar same EU i da je zbog toga pitanje proširenja utoliko važnije.\nOdliva mozgova i odlazak mladih problemi su sa kojima se suočavaju i članice EU, a samo Srbija i još tri zemlje regiona Albanija, Severna Makedonija i Crna Gora zbog toga gube četiri milijarde evra godišnje, rečeno je na panelu u završnici prvog dana Beogradskog bezbednosnog foruma.\nSrbija godišnje gubi i do dve milijarde evra godišnje, a zajedno sa Severnom Makedonijom, Crnom Gorom i Albanijom ta cifra dostiže i četiri milijarde evra, pokazali su rezultati prvog velikog istraživanja o toj veoma važnoj temi, “Troškovi emigracije mladih”, koje je u te četiri zemlje sproveo Institut za razvoj i inovacije uz podršku Vestminster fondacije za demokratiju, a o čemu je govorio Emil Atanasovski.\nPanelu i diskusiji, koja je trajala duže nego što je predviđeno, skoro dva sata prisustvovao je i ministar za Rad, zapošljavanje socijalna i boračka pitanja Zoran Ðorđević.\nBeogradski bezbednosni forum 2019


Nenad Pejović, KKN: “Inspiriše nas kulturni svet u kom se krećemo” – CLUBBING.RS\nNovember 13, 2014 • No Comments •Intervjui\nNenad Pejović: Uvek nas inspiriše sve ono što čini kulturni svet u kom se krećemo – muzika, knjige, prijatelji. Na jedanaest pesama sa Volje za noć su teme koje uslovno povezuje motiv noći u kojoj smo istraživali mogućnosti prevladavanja „malodušnog i sivog rugla danjeg“, no svaka pesma ima i svoj zaseban život. Moj utisak je da je Oliverova lirika postala ličnija, ispovednija, a istovremeno i otvorenija za tumačenje. Mislim da smo na muzičkom planu uspeli da napravimo promenu u zvuku u pravcu odlučnije svirke i konkretnih rešenja. To nije bila promena bez razloga, došla je iz našeg osećanja sveta u kome smo i u kome se tako malo menja – ako uopšte neko primećuje koliko je velika potreba za promenom.\nNa nastupu u Domu omladine Beograda ovoj grupi će se pridružiti Autogeni trening i Kiza Bluza, koji će imati polusatne nastupe nakon kojih na scenu izlazi KKN. “Naš nastup će biti delom baziran na novim pesmama, ali kao i uvek, sa osvrtom na prošlost – od Guarda Tome! do pesama sa Manifesta i možda još ponečim dok se vrata Doma omladine Beograda ne zatvore u koji sat iza ponoći”, kaže Nenad.\nKKN – Inspiriše nas kulturni svet u kom se krećemo\nNenad Pejović: Zvuk KKN se menjao od ploče do ploče, bez obzira od postave u datom trenutku, plan nikad nije bio da se ponavlja formula. Jednostavno se dogodilo ono što se dešava dugovečnim sastavima – sazrevanje i razvoj u kompozitorskom i poetskom aspektu delovanja. Bitno je to što je bend uspeo da bude ostane prepoznat kao relevantan u dva potpuno različita perioda – u devedesetim i u godinama tranzicije u jednoj mladoj zemlji. Verovatno je konstantno nepristajanje na datu situaciju i potreba za promenom uticala, a utiče i dalje na traženje novih muzičkih puteva.


NSinfo: Počinje gradnja Omladinskog kreativnog centra u Novom Sadu\nPočinje gradnja Omladinskog kreativnog centra u Novom Sadu\nNa prvom sastanku Saveta za razvoj budućeg Omladinskog kreativnog centra, koji će se nalaziti na prostoru današnje tzv. Kineske četvrti\ndoneto je nekoliko zaključaka i odluka koje je usvojila Radna grupa za kapitalne i infrastrukturne projekte.\nU tim zaključcima se navodi da je potvrđeno da, na osnovu provere zemljišnih knjiga u Katastru i Istorijskom arhivu Grada Novog Sada, nema osnova niti zahteva za restitucijom na parcelama na kojima se radi obnova i izgradnja.\nTakođe, počinje se sa uvođenjem, do sada nepostojeće, komunalne infrastrukture. Na osnovu toga, Gradska uprava za građevinsko zemljište i investicije potpisala je ugovor za projektovanje vodovoda, kanalizacije i pratećih objekata (crpnih stanica), kao i ugovore za javno osvetljenje i parterno uređenje, sa najpovoljnijim izvođačima radova, a Gradska uprava za imovinu sprovela je postupak javne nabavke čiji su predmet radovi na privođenju nameni na adresi budućeg Kreativnog centra.\nNa osnovu svega navedenog, očekuje se početak realizacije radova na privođenju nameni već početkom 2018. godine. Savet je smernice o imenovanju koordinatora projektovanja i realizacije poslova kako bi se što bolje sinhronizovali radovi svih JP i JKP.\nOdređeni su i prvi kriterijumi za zakupce koji se bave uslužnim zanatima, prema kojima se savesnim zakupcima smatraju svi oni koji su svoje obaveze prema Upravi za imovinu izmirivali na vreme. Ujedno, traži se pravni okvir koji će biti predložen kao rešenje za obezbeđivanje novog prostora za sve uslužne zanatlije koji se privremeno ili trajno iseljavaju iz zone koja se privodi nameni, na osnovu njihovih potreba.\nSavet za razvoj budućeg Omladinskog polisa formiran je 12. septembra, a čine ga predstavnici Fondacije "Novi Sad 2021" i OPENS-a, predstavnik umetničke produkcije, predstavnik zanatlija iz Kineske četvrti, kao i predstavnici Gradske uprave za kulturu, Gradske uprave za građevinsko zemljište i investicije, Gradske uprave za komunalne poslove i Gradske uprave za urbanizam i građevinske poslove.\nizvor: 021.rs, agencije, foto: EPK 2021\n... evropska prestonica kulture, investicije, kineska četvrt, kultura, liman, Novi Sad, omladinska prestonica evrope, radovi, stari zanati, umetnost


„Ozbiljnije i hrabrije“ - MIC - Medijski istraživački centar\n„Moramo da ozbiljnije i hrabrije razgovaramo, unutar srpske javnosti, a oni unutar albanske javnosti na Kosovu i Metohiji“, rekao je predsednik Vučić nakon sastanka sa kosovskim kolegom Tačijem u Briselu.\nNije bilo mnogo reči o tehničkim stvarima, rekao je predsednik Vučić nakon razgovora. „Zato mislim da je razgovor bio delotvoran i važan. Razgovarali smo o suštini, o sadržaju dijaloga u budućnosti. Ostaje nam nekih mesec i po dana da se pripremimo i kroz više šatl-poseta kuda, kako i na koji način želimo da nastavimo“, rekao je Vučić novinarima u Briselu. „Bavićemo se suštinskim stvarima, kako i na koji način vidimo naše odnose za godinu, dve ili pet što znači da moramo da ozbiljnije i hrabrije razgovaramo, unutar s naše strane srpske javnosti, a oni unutar albanske javnosti na Kosovu i Metohiji.“\nVučić je, kako kaže, „po prvi put na takav način“ tražio ubrzani pristup Srbije Evropskoj uniji. „Tražio sam da tačno znamo kada možemo da postanemo članica EU, da ne budemo kao guske u magli.“\nPredsednik Kosova Hašim Tači je nakon sastanka rekao da dijalog ulazi u novu fazu. Naveo je da je imao plodotvoran sastanak sa Vučićem: „Ovo će biti nova faza dijaloga, koja treba da vodi ka normalizaciji i pomirenju u korist dva naroda, ali i celog regiona“, podvukao je Tači. Najavio je da će u narednom periodu tehnički timovi analizirati i predložiti teme za nastavak nove faze dijaloga. „Nadam se i uveren sam da je pomirenje Srba i Albanaca nešto što se može postići. To je u interesu Kosova, Srbije i celog regiona, a Kosovo će tome biti u potpunosti posvećeno i odgovorno će se ponašati“, naglasio je Tači.\nIako se i u saopštenju Evropske službe za spoljne poslove govori o „novoj fazi“ dijaloga, novinarima nije objašnjeno šta to podrazumeva.\nPrema ranijim najavama se može zaključiti da će politički pregovori Beograda i Prištine biti prebačeni na predsednički nivo. Vučić je pre odlaska u Brisel u intervjuu za ruski Sputnjik rekao da tako nešto očekuje. Izgleda da niko u međunarodnoj zajednici nema sumnje da su Vučić i Tači, bez obzira na zvanično simbolični položaj predsednika u Srbiji i na Kosovu, zapravo ključni igrači u Beogradu i Prištini.\nDušan Janjić, direktor Foruma za etničke odnose, smatra da će od sada glavni glumci biti Vučić i Tači: „Predsednici će, naravno, raspravljati i donositi odluke o političkim pitanjima, a Vlade će pripremati predsednike i biti u fazi izvršavanja. To će imati ozbiljne posledice i na podelu moći, sa ovim jača moć predsednika, on ulazi u domen izvršne vlasti. Drugo, znate da ko se bavi Kosovom, on je i od interesa za međunarodnu zajednicu“, ocenio je Janjić za regionalnu televiziju N1.\nTraljavo sprovođenje dogovorenog\nPoslednji sastanak u okviru dijaloga Beograda i Prištine, bilo na političkom ili tehničkom nivou, dve strane su održale u Briselu početkom februara, a u međuvremenu su održani izbor za predsednika u Srbiji i parlamentarni na Kosovu.\n„Videla sam u ove dve i po godine, u kojima sam tesno sarađivala sa liderima obe strane, snažno opredeljenje i privrženost, kao i ogromne korake napred. Odlično znaju da su budućnost njihovih zemalja i integracija u EU vezane za napredak u dijalogu, a pre svega u implementaciji dogovora“, rekla je Federika Mogerini na nedavnom regionalnom samitu u Dubrovniku.\nU primeni dogovorenog u Briselu najviše je zapelo oko formiranja Zajednice srpskih opština što je zadatak Prištine. To je nedvosmisleno rečeno i tokom nedavne debate u Bundestagu povodom produžetka mandata nemačkih vojnika u sastavu Kfora.\nIzgledni kandidat za premijera Kosova Ramuš Haradinaj je pred izbore dovodio u pitanje čitav dijalog i najavljivao pregovore ispočetka. O tome je austrijska političarka Ulrike Lunaček, potpredsednica Evropskog parlamenta, nedavno za DW rekla: „Iskreno, ne želim da slušam da treba pregovarati sve ispočetka. Radi se o tome da se ispuni već obećano i ispregovarano. To važi za obe strane.“\ndecembar 04 2017


Tip dana: Milan – Atalanta: Duel dve ekipe koje igraju fantastično u poslednje vreme! Ko će do trijumfa? – Kladjenje.rs\nHomeTip DanaTip dana: Milan – Atalanta: Duel dve ekipe koje igraju fantastično u poslednje vreme! Ko će do trijumfa?\n24 Jula, 2020 Vlajko Tip Dana 0\nVeć od petka su na programu mečevi 36. kola italijanske Serije A, a premijerni duel ovog vikenda se igra na “San Siru” gde će fudbaleri Milana dočekati Atalantu.\nMeč između ove dve ekipe je zakazan za 21 čas i 45 minuta.\nMilan: “Rosoneri” su se kasno probudili!\nKada obratimo pažnju na poslednje partije fudbalera Milana, dolazimo do zaključka da su izabranici Stefana Piolija ovako igrali od samog starta šampionata sada bi se vrlo verovatno borili za “Skudeto” a ne za plasman u Ligu Evrope.\nNaime, Milan se trenutno nalazi na šestom mestu na tabeli uz tri boda viška u odnosu na sedmoplasirani Napoli koji je juče doživeo poraz na gostovanju kod Parme, pa je sigurno da bi “rosoneri” eventualnim trijumfom u ovom susretu mogli da zacementiraju tu šestu poziciju koja na kraju šampionata donosi plasman u drugo po kvalitetu evropsko klupsko takmičenje – Ligu Evrope.\nU prošlom kolu je Milan odigrao još jedan fenomenalan meč pošto su bez većih problema slavili na gostovanju kod Sasuola koji igra sjajno u poslednje vreme. Taj susret je završen rezultatom 1:2, a dvostruki strelac za “rosonere” bio je legendarni Zlatan Ibrahimović koji igra fantastično u poslednje vreme.\nInače, pre toga su izabranici Stefana Piolija odigrali još jedan sjajan susret, pošto su na “San Siru” demolirali Bolonju koju sa klupe predvodi Siniša Mihajlović, a taj meč je završen rezultatom 5:1.\nAtalanta: Gasperini pravi čuda sa ovom ekipom!\nBudimo realni, verovatno je skoro svaki poznavaoc italijanskog fudbala mislio da su sjajne partije Atalante iz prošle sezone bile slučajnost, ali im je ekipa iz Bergama zapušila usta na najbolji mogući način.\nNaime, izabranici Đanpjera Gasperinija se trenutno nalaze na fantastičnom drugom mestu na tabeli, što apsolutno niko pre početka šampionata nije mogao ni da zamisli.\nOno što posebno treba istaći je podatak da je Atalanta odavno obezbedila plasman u Ligu šampiona, čime će samo ponoviti svoj prošlogodišnji uspeh.\nKada smo već kod najkvalitetnijeg evropskog klupskog takmičenja, moramo napomenuti da ekipa iz Bergama igra iznad svih očekivanja ove sezone, pošto su uspeli da se plasiraju u četvrtfinale Lige šampiona, i to preko Valensije, koju su demolirali u oba meča osmine finala.\nU četvtfinalu Atalantu očekuje duel sa prebogatim PSŽ-om, i sigurni je da neće biti bez šansi ni na tom duelu.\nInače, u prošlom kolu Serije A, Atalanta je na svom terenu uz dosta muke savladala Bolonju, a taj meč je završen rezultatom 1:0.\nŠto se tiče poslednjeg međusobnog susreta između Atalante i Milana, ekipa iz Bergama je u prvom delu sezone demolirala “rosonere” na svom terenu, a taj duel je završen rezultatom 5:0.\nNavikli ste već da vam toplo preporučujemo izbegavanje prognoziranja konačnog ishoda kada su u pitanju derbi mečevi u italijanskom prvenstvu. To će naravno biti slučaj i sada pošto smo mišljenja da dobre prakse ne treba menjati. Naravno, i ovog puta vam predlažemo da se fokusirate na golove kojih bi i te kako trebalo da bude na ovom susretu pošto i jedni i drugi u poslednje vreme igraju mečeve sa velikim brojem golova. Zbog svega toga vam predlažemo da probate sa igrom 3+ koju kladionica Meridianbet plaća sa kvotom 1.38. Iz istog razloga vam savetujemo da probate i sa igrom 4+ koju Meridianbet plaća sa sjajnom kvotom 1.96. Za kraj, za očekivati je da obe ekipe postignu makar jedan gol na ovom susretu, pa vam zato savetujemo da probate sa igrom GG4+ koju kladionica Meridianbet plaća sa fenomenalnom kvotom 2.00.\nDecenije tradicije sada i kod nas: klađenje na trke konja i pasa po najboljim kvotama\nTiket dana (petak, 24.07.2020)


Foto: YouTube/Wrexham AFC / screenshot\nNjih dvojica navodno imaju velike šanse da preuzmu upravljanje nad timom koji se takmiči u Nacionalnoj ligi, petom rangu engleskog fudbala.\nOvaj velški klub od 2011. godine je u vlasništvu navijača, a za predlog o promeni uprave saznalo se nakon što je 97,5 odsto od 1.254 članova glasalo za promene.\n- Njih dvojica bi trebalo da iznesu viziju kluba, nakon čega će članovi ponovo glasati na novom sastanku, saopšteno je iz kluba.\nKako javalju britanski mediji dolazak Rejnoldsa i Mekelena bi mogao dovesti i novih dva miliona funti investiticija u klub star 156 godina.\nKanadski glumac je inače od ranije poznat kao veliki ljubitelj fudbala, a ranije je bio gost Real Madrida i berlinske Herte.


Republika / Remi zlata vredan: Borbene Srpkinje srušile Dankinje posle drame!\nsreda, 11. 12. 2019.| 10:38 >> 11:30\nRukometašice Srbije su odigrale nerešeno sa selekcijom Danske 26:26 u odlučujućem susretu u Grupi 1 druge faze takmičenja na Svetskom prvenstvu u Japanu.\nSrpkinje su furiozno ušle u meč, sa puno samopouzdanja. Sjajno je funkcionisala odbrana, ali i napad, u pojedinim trenucima Dankinje nisu znale šta ih je snašlo.\nSlađana Pop-Lazić je još jednom pokazala zašto je jedan od najboljih pivotmena u Evropi, pogađala je neverovatne šuteve. Srbija je sredinom prvog perioda igre napravila seriju od 5:0, a Tomaševićeva je briljirala na golu, sa čak 10 odbrana.\nUspele su Dankinje da se konsoliduju krajem prvog poluvremena, ali naše devojke su igrale sjajan rukomet i na kraju zasluženo otišle na odmor sa prednoću od 3 gola.\nU nastavku su Dankinje zaigrale agresivnije i organizovanije, a naše devojke su puno grešile, ali nekako za sada drže poredak. Posle 40 minuta igre Dankinje su uspele da izjednače, a onda i da preokrenu rezultat. U poslednjih 10 minuta je viđena prava drama, Slađana Pop-Lazić je nastavila sa sjajnom partijom, igralo se gol za gol. Na minut pre kraja Dankinje su imali gol prednosti, ali naše devojke su stigle do izjednačenja.\nPoslednji napad je sve odlučio, Srpkinje su uspele da odbrane i osvoje zlata vredan bod.\nNajbolja u srpskom timu bila je Pop-Lazić sa šest golova, po pet su postigle Liščević i Stojiljković, dok je Lavko četiri puta zatresla mrežu protivnica.\nU redovima Danske istakle su se Jorgensen sa šest i Jensen sa pet golova.\nOvim remijem Srbija je ostala u igri za odlazak na kvalifikacioni turnir na Olimpijske igre, a naredni potez trebalo bi da povuku Nemice u svom meču sa Norveškom.\nSrbiji je potreban poraz Nemica, a ukoliko Nemačka pobedi Srpkinje očekuje baraž za kvalifikacije za OI, u kome bi igrale protiv četvrtoplasirane ekipe u Grupi 2.\nSrbija Sport Rukomet Ženska rukometna reprezentacija Srbije Svetsko prvenstvo u Japanu Žensak rukometna reprezentacija Danske


Vučić: S Putinom o tri važne stvari - Glas Srpske\nVučić: S Putinom o tri važne stvari\nTanjug 23.05.2022 14:22\nBEOGRAD - Predsjednik Srbije Aleksandar Vučić izjavio je danas da su za njega tri stvari važne u razgovoru sa ruskim predsjednikom Vladimirom Putinom za nekoliko dana - količine gasa, cijena gasa i sigurnost snabdjevanja.\nNa pitanje novinara da li očekuje da će Putin tokom razgovora, kroz nekoliko dana, imati politička uslovljavanja od kojih se zavisiti cijena gasa, Vučić je rekao da ne može da zna šta će Putin njega da pita, već da zna samo šta će on pitati ruskog predsjednika. "Za mene su tri stvari važne, a to je količina gasa, cena gasa i sigurnost snabdevanja gasa, plus razgovor o svim ostalim pitanjima", rekao je Vučić.\nPredsjednik Srbije Aleksandar Vučić izjavio je danas da se svi nadaju da će prevladati mir u svetu i da neće biti nikakvih daljih sukoba, a da će se oni koji postoje stišavati.\n''Da li verujem u to, ne verujem, ali se nadam tome'', rekao je Vučić novinarima posle obilaska radova na izgradnji beogradskog metroa na Makiškom polju.\nVučić je to rekao komentarišući najavu američkog predsjednika Džozefa Bajdena o mogućem napadu SAD na Kinu, ako Kina krene na Tajvan, i dodao da je ''suviše mali'' da bi na bilo koji način govorio o velikim svjetskim silama.\n''Zna se koji su principi poštovanja međunarodno-javnih pravnih normi za koje se Srbija zalaže'', naveo je Vučić.


U KC Niš hospitalizovano 46 pacijenata, u Srbiji 84 novozaražena\nHome»Vesti»U KC Niš hospitalizovano 46 pacijenata, u Srbiji 84 novozaražena\nBy Aleksandar Đokić 09/09/2020 Updated: 02/02/2021 Nema komentara1 Min Read\nU kovid objektima Kliničkog centra Niš hospitalizovano je 46 pacijenata, a kod 10 je potvrđeno prisustvo virusa korona. Na respiratorima se nalazi pet pacijenata i oni su u jakom teškom opštem stanju. Nema preminulih od posledica korona virusa u KC Niš, stoji na zvaničnom sajtu.\nU tri kovid bolnice u ZC Vranje ukupno je hospitalizovano 28 pacijenata, dok je 15 pacijenata pozitivno. Među hospitalizovanim pacijentima u Vranju nema dece.\nU ZC Leskovac, u kovid bolnici ukupno je hospitalizovano osam pacijenata, dok je kod dvoje pacijenta potvrđeno prisustvo koronavirusa.\nU poslednja 24 sata u Srbiji su 84 osobe pozitivne na koronavirus od 8285 testirane. Preminula je jedna osoba, dok se na respiratorima trenutno nalazi 35 pacijenata. Ukupno je preminulo 728 osoba, dok je 407 osoba hospitalizovano.\nZaključno sa današnjim danom u ustanovama socijalne zaštite i domovima za smeštaj odraslih i starih potvrđeno je prisustvo koronavirusa kod 60 korisnika i 31 zaposlenog.\nKC Niš: Hospitalizovan 51 pacijent, u Srbiji 53 novozaražena U KC Niš hospitalizovano 50 pacijenata, u Srbiji 36 novozaraženih U KC Niš hospitalizovano 37 pacijenata, u Srbiji 30 novozaraženih KC Niš: Hospitalizovano 86 pacijenata, bez pacijenata na respiratorima\nkorona koronavirus virus korona


RTCG - Radio Televizija Crne Gore - Nacionalni javni servis :: Nauka i tehnologija :: Blokada zbog pandemije očistila vazduh nad Evropom\n30. 03. 2020. 11:21 >> 11:19 2\nOd uvođenja mjera ograničavanja kretanja i aktivnosti zbog koronavirusa, u urbanim područjima širom Evrope smanjen je nivo zagađenosti vazduha, pokazuju najnoviji satelitski snimci.\nSnimci satelita Sentinel-5 pokazuju da je u razdoblju od 5. do 25. marta u velikim gradovima, među kojima u Briselu, Parizu, Madridu, Milanu i Frankfurtu, zabilježeno smanjenje prosječnog nivoa štetnog ugljen dioksida u poređenju sa istim razdobljem godinu ranije.\nTo se poklapa s uvođenjem mjera ograničenja saobraćaja, najvećeg izvora ugljen dioksida, i smanjenjem proizvodnje u fabrikama koje ispuštaju štetne gasove u velikom broju evropskih zemalja usljed pandemije koronavirusa.\nNovi snimci, koje je objavila Evropska svemirska agencija (ESA) a analizirao Evropski savez za javno zdravstvo (EPHA), pokazuju smanjenu gustinu gasa ugljen dioksida, koji može uzrokovati respiratorne probleme i rak.\nDnevne vremenske prilike mogu uticati na nivo zagađenosti atmosfere, pa satelitski snimci uzimaju 20-dnevni prosek i zanemaruju podatke uzete u vreme oblačnih dana.\nPodaci Evropske agencije za okolinu (EEA) pokazuju sličan trend u razdoblju od 16. do 22. marta.\nU Madridu, prosječan nivo ugljen dioksida pao je za 56 posto na nedjeljnom nivou nakon što je španska vlada 14. marta zabranila sva putovanja osim apsolutno nužnih.\nEPHA ističe da ljudima koji žive u zagađenim gradovima prijeti veća opasnost od zaraze Covidom-19, jer produžena izloženost vazduhu lošeg kvaliteta može oslabiti imunološki sistem.\nKina je u februaru, kada je vlada uvela stroge mjere ograničenja kretanja radi suzbijanja epidemije koronavirusa, takođe zabilježila pad nivoa zagađenja ugljen dioksidom u gradovima.\nZagađenost vazduha uzrok je oko 400.000 preuranjenih smrti svake godine u Evropi, podaci su EEA.\n11:03 Hrana koja pomaže da se rashladite ljeti\n09:29 Džinovska panda dobila blizance, kuma prva dama Kine


Srbija poslednja u Evropi po reciklaži kućnog otpada - Naša Mesta\nNaslovna Ekologija Srbija poslednja u Evropi po reciklaži kućnog otpada\nSrbija je zabeležila najveći pad u reciklaži kućnog otpada u Evropi između 2010. i 2019. godine, čitavih 70 odsto, a prosečna stopa reciklaže je svega 0,4 odsto.\nIstovremeno, recikliranje otpada iz domaćinstava u Hrvatskoj skočilo je za čak 655 odsto, pa je stopa reciklaže u 2019. godini bila solidnih 30,2 odsto, u poređenju sa svega 4 odsto u 2010. godini, pokazuje studija firme “Clear It Waste Services”, koja pruža usluge odnošenja otpada.\nHrvatska je druga po porastu reciklaže kućnog otpada među 32 posmatrane zemlje. Prvo mesto zauzela je Litvanija, gde je recikliranje skočilo za 914 odsto i gde je stopa reciklaže u 2019. godini bila 49,7 odsto, u poređenju sa ispod 5 odsto zabeleženih 2010. godine.\nCrna Gora je zauzela treće mesto, sa porastom reciklaže otpada iz domaćinstava za 511 odsto od 2010. do 2019. godine, ali je prosečna stopa recikliranja bila svega 3,6 odsto, pa se ova zemlja ipak našla na pretposlednjem mestu među onima gde je zabeležen značajan rast.\nDrugi najveći pad u reciklaži, od 10 odsto, zabeležen je u Rumuniji, navodi se u saopštenju kompanije “Clear It Waste Services”.\nMeđu ostalim zemljama koje pokriva Balkan Green Energy News, Slovenija je ostvarila rast od 164 odsto, zauzevši šesto mesto u Evropi, dok Bugarska deli 16. poziciju sa Francuskom, uz porast od 29 odsto, a Grčka zauzima 17. mesto, sa 23 odsto.\nNemačka ima najveću stopu reciklaže kućnog otpada u Evropi – 65,5 odsto\nNajveća prosečna stopa u Evropi zabeležena je u Nemačkoj, gde se reciklira čak 65,5 odsto otpada iz domaćinstava. Drugoplasirana je Austrija, sa stopom od 57,6 odsto, a slede Belgija, sa 53,9 odsto, Holandija, sa 52,1 odsto, i Švajcarska, sa 51,8 odsto, navodi se u studiji, u kojoj su korišćeni zvanični podaci Eurostata, kancelarije za statistiku Evropske unije.\nIZVORBalkan Green Energy News\nPrethodni tekstMinistarstvo podržalo projekat Grada Pirota sa 7 miliona dinara\nSledeći tekstVeliki pomak u modernizaciji službeničkog sistema u šest lokalnih samouprava\nRekonstrukcija parka u centru Iriga gotova do kraja avgusta


Predbračni ugovori retkost u Srbiji - Ozonpress :: internet portal\nDesetak beogradskih advokata koje je list Blic kontaktirao nikada nisu sastavili bračni ugovor, niti su čuli da je bilo koji njihov kolega imao takav slučaj u praksi.\nSituacija je, međutim drugačija u centralnoj Srbiji, gde ima dosta gastarbajtera koji su u inostranstvu zaradili veliki novac, koji pokušavaju da zaštite.\nAdvokat iz Čačka Jasmina Milutinović kaže za Blic da je od 2005. godine, kada je je usvojen Porodični zakon koji predviđa sklapanje bračnog ugovora, imala dva takva slučaja.\n„U oba slučaja su na sklapanju bračnog ugovora insistirali mladoženjini roditelji. Ljudi su stekli veliko bogatstvo u inostranstvu i bračnim ugovorom su zaštitili imovinu, koju su dali sinu u nasleđe. Po zakonu, imovina stečena pre braka nije zajednička, ali ono što se stvori u braku deli se na pola. U oba slučaja bračnog ugovora regulisana je podela bračne imovine, i to tako da 90 odsto zarade ide u korist muža, a 10 u korist supruge.Iz priča kolega, znam i da je bilo slučajeva gde su mladini roditelji insistirali na bračnom ugovoru, ali zato što su oni bili ekonomski jača strana“, navodi Jasmina Milutinović.\nOna kaže i da potpisivanje dva ugovora za 12 godina pokazuju da omladina u Srbiji ipak nema naviku sklapanja bračnog ugovora.\n„Mladi se uglavnom venčavaju iz ljubavi i u tom trenutku ih ne zanima materijalno stanje. Druga situacija je to što i većina mladih supružnika ekonomski nije u zavidnoj situaciji, pa im bračni ugovor i ne znači ništa“, dodaje advokatica.\nAdvokat Vladimir Gajić, predsednik Advokatske komore Beograda, kaže da su odredbe bračnog ugovora privatna stvar supružnika, koji niko osim njihovih advokata i sudije koji overava ugovor ne može i ne sme da zna.\n„U porodičnom zakonu je regulisano potpisivanje bračnog ugovora, toga ranije nije bilo, a i sada se u praksi advokati retko susreću sa takvim situacijama. Ja nikada nisam imao slučaj sačinjavanja bračnog ugovora, niti znam da je iko od mojih kolega to radio.Praksa potpisivanja bračnih ugovora je uglavnom zastupljena u protestantskim zemljama, toga je manje u katoličkim, dok je u pravoslavnim zemljama to retkost“, kaže Gajić.\nOn kaže i da predmet bračnih ugovora može biti podela imovine stečene u braku.\n„Imovina stečena pre braka je posebna imovina oba supružnika, ali i to može da se menja bračnim ugovorom. Bez bračnog ugovora, sva imovina stečena u braku je zajednička, čak i u slučajevima gde jedan supružnik ne radi. Ali, ako jedan supružnik poseduje firmu pre braka, on može bračnim ugovorom da zaštiti buduće prihode svoje firme tako da, bračnim ugovorom odredi koji procenat pripada njegovom bračnom drugu“, kaže Gajić.\nAdvokat Gajić ne isključuje ni mogućnost da se bračni ugovori u Srbiji potpisuju radi „pranja novca“.\n„Ti ugovori bi mogli da posluže da se sumnjivo stečen novac i imovina prebace na bračnog partnera i tako se praktično legalizuje“, kaže Gajić.


Atlas istorije - Mape, vladari, heroji i umetnici iz petnaest izuzetnh civilizacija - Tijago de Morais | Knjiga.ba knjižara\nAtlas istorije - Mape, vladari, heroji i umetnici iz petnaest izuzetnh civilizacija\nPisac: Tijago de Morais\nOriginalni naziv: History Atlas / Thiago...\nAko vam se nekad učinilo da je istorija dosadna i naporna – evo prilike da se razuverite! Tijago de Morais povešće vas kroz neverovatnu istorijsku priču, od antičke Grčke, preko Ruskog carstva i Otomanske imperije, do neverovatnih savremenih otkrića, a sve to uz mnogo dosetki, humora i zanimljivih činjenica. Pripremite se da zakoračite u petnaest neverovatnih civilizacija. U ovoj avanturi upoznaćete različite istorijske ličnosti – vladare, naučnike, umetnike, astronaute i gusare, i saznati mnogo činjenica o najzanimljivijim istorijskim trenucima svake od petnaest civilizacija. Otisnite se na ne verovatan put i saznajte kako se čovečanstvo menjalo i razvijalo tokom milenijuma, od antičkih vremena do modernog sveta. Pazite samo da ne sretnete Džingis-kana i njegove ratnike…\nDrevni Egipat - Putovanje\nOdredište - planeta Zemlja...\nŽivot dinosaura - Upoznajte...\nAtlas mitova - Mape čudovišta,...


Weekend Watchlist: Najbolji filmovi 80-ih koje (ponovo) gledamo - Harper‘s Bazaar\nSa dolaskom jeseni u nama se budi neobjašnjiva nostalgija zbog koje samo želimo da se ušuškamo u svoj najmekši prekrivač, skuvamo omiljeni topli napitak sa cimetom (iako je i vino sasvim u redu ako ste u takvom raspoloženju!) i ceo vikend provedemo gledajući filmove. Štaviše, to planiramo baš sada!\nTema ovog vikenda su osamdesete - dekada mladih buntovnika koji su svojim pokretima kreirali budućnost i sadašnjost kakvu poznajemo. Era za kojom se, kako su istraživanja pokazala, najviše pati, iznedrila je toliko sjajnih ostvarenja da je teško izdvojiti najbolja. Mi smo to pokušali, te vam donosimo skromnu listu od 25 najboljih filmova osamdesetih koje definitivno treba da pogledate.\nNovi trejler nastavka SATC serije "And Just Like That" naveo nas je da još više jedva čekamo njen početak!\nIskoristite vikend da pogledate ostvarenja koja ozbiljno pretenduju da budu ovekovečena čuvenom zlatnom statuom.\nFilmska alegorija sa elementima crne komedije postavlja neka od suštinskih pitanja savremenog trenutka.\nUkoliko vam je potrebna inspiracija šta da pogledate u slobodno vreme - evo je!\nU ovom razgovoru, Petar mi je otkrio i da je pre nepunih nedelju dana preuzeo glumačku klasu prve godine na Fakultetu dramskih umetnosti, neuobičajeno rano za jednu tako mladu osobu, što dovoljno govori o kakvom je multitalentovanom glumcu reč.\nOvo su najbolji filmovi u 2021. godini\nUtisci sa beogradskog crvenog tepiha: Održana premijera drugog dela filma "Južni vetar"\n20 zaista strašnih filmova koje možete da gledate za Noć veštica (II deo)\n20 zaista strašnih filmova koje možete da gledate za Noć veštica (I deo)


Dan online - Ekonomija: - 2019-12-10\nEkonomija - datum: 2019-12-09 MILIČKOVIĆ PISAO ORAVU O PODSTICAJIMA ZA PROIZVOĐAČE STRUJE IZ OBNOVLJIVIH IZVORA\nVasilije Miličković Da se spriječe pljačka i beznađe Poslednje četiri godine je više nego ugrožen Ustav Crne Gore, ugrožen je zdrav razum, rekao je Miličković o Uredbi o podsticaju proizvodnje struje iz obnovljivih izvora\nManjinski akcionar Elektroprivrede (EPCG) Vasilije Miličković obratio se pismom šefu kancelarije Evropske komisije u Podgorici Aivo Oravu, predsjedniku Ustavnog suda CG Dragoljubu Draškoviću i sudijama tog suda, tražeći od njih „spas za vladavinu prava, i pravo na budućnost generacija koje dolaze u Crnoj Gori”.\nMiličkovićev prigovor se odnosi na Uredbu o podsticaju proizvodnje električne energije iz obnovljivih izvora i izmjene Zakona o energetici.\n– U poslednje četiri godine je više nego ugrožen Ustav Crne Gore, ugrožena je logika, zdrav razum, zavladalo je beznađe, nema vladavine prava, a posledice su opšte siromašenje stanovništva i stihijsko iseljavanje mladih obrazovanih sugrađana ugroženih direktno od ove vlasti, od partitokratske vladavine koja je metastazirala kroz sve pore života – napisao je Miličković. Ukazao je na „naum DPS vlasti i nezapamćenu pljačku građana,svih potrošača električne energije u korist šire familije predsjednika države i predsjednika partije Mila Đukanovića”, zbog čega je protiv njega podnio podnio krivičnu prijavu 25. aprila 2019. godine.\n– Kako se radi o sistemski organizovanoj pljački u koju je uključena kompletna Vlada koja je donijela Uredbu o tzv. „podsticaju proizvođača električne energije iz obnovljivih izvora”, i predložila izmjene Zakona o energetici monstruoznim članovima 23. i 24. To g. Orav ne poznaje 13. vijek, a ne Evropska unija 21. vijeku – tvrdi u pismu Miličković i napominje da to nije smetalo vladajućoj većini da izglasa i usvoji izmjene navedenih članova zakona 29. decembra 2015. godine.


Tusk odlazi sa čela EPP, vraća se u poljsku politiku kao opozicioni lider | EurActiv Serbia\nTusk odlazi sa čela EPP, vraća se u poljsku politiku kao opozicioni lider\nBivši predsednik Evropskog saveta i nekadašnji premijer Poljske Donald Tusk najavio je da će napustiti mesto lidera Evropske narodne partije (EPP) jer želi da se potpuno posveti poljskoj politici, pošto je izabran za predsednika najveće opozicione stranke Građanska platforma (PO).\n"Politički razlog mog povratka je uverenje da je PO neophodna, da je potrebna kao snaga, ne kao sećanje, da bi se dobila bitka za budućnost protiv partije Pravo i pravda", izjavio je Tusk.\nNa konferenciji za novinare 4. jula Tusk je rekao da namerava da ostane na čelu EPP do kraja mandata, koji se završava 2022, ali da će se posle toga povući.\nRazgovori o njegovom nasledniku, dodao je, počeće na jesen.\n"Formalno naravno da mogu da budem predsednik stranke i EPP, koja ujedinjuje mnoge evropske partije. Ali nameravam da se 100% uključim u poljsku politiku, tako da sam već obavestio svoje partnere, premijere i predsednike iz EPP o odluci da se vratim u poljsku politiku", rekao je 64-godišnji Tusk, koji je služio dva mandata kao premijer Poljske, od 2007. do 2014.\nIz poljske politike izašao je 2014, kada je postao predsednik Evropskog saveta, a zatim je ponovo izabran na tu poziciju 2017. Od 2019. godine je predsednik EPP, najveće političke grupacije u Evropskom parlamentu.\nKao predsednik Evropskog saveta Tusk je pomogao u rešavanju kriza kao što su migrantska kriza, ekonomska kriza u Grčkoj i pregovori o Bregzitu.\nPosle izbora 3. jula za predsednika liberalne Građanske platforme, čiji je suosnivač, Tusk je rekao da se vraća u poljsku politiku da bi pomogao u borbi protiv "zla" aktuelne desničarske vlade.\nPoljska vlada je sve češće na meti kritika Brisela zbog, izmedju ostalog, reforme pravosudja, ograničavanja slobode medija i napada na pripadnike LGBT zajednice.\nLider vladajuće poljske partije Pravo i pravda (PiS) Jaroslav Kačinjski zajedno sa drugim desničarskim partijama iz 16 članica EU potpisao je dokument u kojem se traži dublja reforma Unije jer, kako su naveli, umesto da štiti Evropu i njeno nasleđe, sama postaje izvor problema.\nTusk je rekao da je Kačinjskom i njegovim "novim prijateljima" Putinova Rusija bliža nego EU i da je potpisivanje tog dokumenta još jedan korak ka "potpunoj izolaciji" Poljske.\n"Kačinjski i njegovi partijski drugovi treba da se izvine. PiS primenjuje rusku agendu u 100% slučajeva. Pobesnim kad čujem šta rade jer je zlo koje PiS čini tako očigledno, besramno i trajno", kazao je Tusk.\nTusk je često kritikovao Kačinjskog i njegovu partiju, a u poslednje vreme na meti su mu bili upravljanje pandemijskom krizom i kontroverzni zakon o strožoj zabrani abortusa.\nS druge strane, Kačinjski je optuživao Tuska da ima "moralnu odgovornost" za smrt njegovog brata Leha Kačinjskog, tadašnjeg predsednika, i još 95 visokih poljskih zvaničnika u avionskoj nesreći kod ruskog Smolenska 2010.\nKonzervativci su Tuska i njegovu vladu optuživali za nemar u organizaciji predsedničke posete i propuste u istrazi nesreće.\nNeprijateljstvo između Tuska i PiS prelilo se na međunarodnu scenu kada je poljska vlada bezuspešno pokušala da blokira njegov reizbor za predsednika Evropskog saveta.\nVladajući politički savez Ujedinjena desnica, čiji je deo PiS, i dalje ima najveću podršku prema anketama, ali je proteklih nedelja bilo sporova između koalicionih partnera. Tri poslanika su prošle sedmice napustila poslaničku grupu PiS.\nSociolog Jacek Raciborski na Univerzitetu u Varšavi ocenio je da su problemi unutar vladajuće partije glavni razlog Tuskovog povratka u domaću politiku.\n"Erozija PiS-a je vidljiva golim okom. To je jedan od razloga zašto je Tusk odlučio da se vrati", izjavio je Raciborski za list Gazeta viborča.\nIpak, prema istraživanju urađenom za sajt rp.pl polovina Poljaka (49,7%) ne veruje da će Tusk ponovo biti premijer, 23% smatra da će biti, a 27% nema mišljenje o tome.\nNovi parlamentarni izbori treba da budu održani na jesen 2023.


PREOKRET: Đokoviću odbijena viza. Blokiran na aerodromu u Australiji\n5. januara, 2022 Vesti iz Sveta Napišite komentar\nTaman kada su se svi obradoovali jer je napravljeno medicinsko izuzeće za najboljeg tenisera sveta kako bi učestvovao na Australian Openu, desile su nepredviđene okolnosti. Srpskom teniseru Novaku Đokoviću odbijena je viza za ulazak u Australiju, prenose tamošnji mediji. Pored toga postoji mogućnost da mu bude dozvoljen ulazak u Australiju, odnosno Melburn, ali je trenutno i dalje na carini. Međutim, postoji čovek koji bi mogao da nemoguće učini mogućim.\nOve prve informacije sa aerodroma preneo je australijski portal „D Ejdž“, uz još nekoliko izvora, gde je navedeno da je Novakov tim podneo zahtev za pogrešnu vrstu vize i da je zbog te greške Đokovićev ulazak u zemlju za sada nemoguć.\nProblem je nastao jer je Novak pokušao da uđe u Australiju sa vizom koja ne podržava medicinsko izuzeće za vakcinaciju. Međutim, vlada Viktorije, čiji su predstavnici mesecima unazad vodili kampanju protiv Novaka Đokovića i o njemu pričali sa omalovažavanjem, nije uslišila molbu Đokovića i savezne vlade Australije, pa je Novak ostao zarobljen na aerodromu.\n„Federalna vlada nas je pitala da li ćemo podržati zahtev Novaka Đokovića za vizu za ulazak u Australiju. Mi nećemo Novaku Đokoviću pružiti podršku za dobijanje lične vize kako bi učestvovao na Australijan openu 2022. Oduvek smo bili jasni sa dva stava: Odobravanje vize je nešto čime se bavi Federalna vlada i medicinska izuzeća su nešto čime se bave doktori“, navela je Džala Palford, vršilac dužnosti ministra sporta Viktorije.\nTagovi: aerodrom - australijan open - melburn - Novak Đoković - odbijena viza - viktorija - zahtev


OSM Televizija - U SAOBRAĆAJ PUŠTEN NOVOIZGRAĐENI KRUŽNI TOK U ISTOČNOM SARAJEVU\nU SAOBRAĆAJ PUŠTEN NOVOIZGRAĐENI KRUŽNI TOK U ISTOČNOM SARAJEVU\nVršilac dužnosti direktora preduzeća "Putevi Republike Srpske" Nenad Nešić i načelnik opštine Istočno Novo Sarajevo Ljubiša Ćosić pustili su danas u saobraćaj novoizgrađenu kružnu raskrsnicu u ovoj opštini, u koju su "Putevi" uložili oko 250.000 KM.\nIzgradnja kružnog toka na raskrsnici ulica Ive Andrića, Nikole Tesle i Vojvode Radomira Putnika počela je u maju, a radove je u potpunosti finansiralo Javno preduzeće "Putevi Republike Srpske", dok je obaveza lokalne zajednice bila da riješi imovinsko-pravne odnose i sačini projekat.\nNešić je istakao da se saobraćaj na ovom kružnom toku nesmetano odvija, jer omogućava prosječan prolazak oko 21.000 vozila dnevno, što je znatno bolje nego ranije.\n"Na ovaj način smo grad učinili ljepšim i omogućili bezbjednije i brže odvijanje saobraćaja na zadovoljstvo građana", istakao je on.\nNešić je napomenuo da je ovo jedan u nizu projekata koje "Putevi Srpske" realizuju zajedno sa lokalnom zajednicom i najavio da će naredne sedmice početi izgradnja kružnog toka kod skretanja prema naselju Toplik.\nOn je rekao da je vrijednost radova za ovaj kružni tok oko 500.000 KM.\n"U narednom periodu ću zajedno sa načelnikom opštine Istočno Novo Sarajevo i načelnikom opštine Istočna Ilidža Marinkom Božovićem potpisati ugovor o izgradnji kružnog toka kod tržnog centra `Tom`", najavio je Nešić i dodao da opština Istočna Ilidža narednih dana treba da uputi projekat kako bi započela izgradnja kružnog toka u mjestu Kula.\nOn podsjeća da su "Putevi Srpske" raspisali tender za izbor najpovoljnijeg ponuđača za nastavak rekonstrukcije puta Lukavica-Pale, izražavajući nadu da će, nakon žalbenog roka, biti nastavljena izgradnja ove dionice.\nNešić je najavio da će u narednih desetak dana biti raspisan i tender za izgradnju puta prema Jahorini, vrijedan oko dva miliona KM.\n"Samo u ovoj godini planirana su ulaganja u Istočno Sarajevo veća od 10 miliona KM, što pokazuje da Vlada Srpske ima veliko razumijevanje za ovaj kraj", istakao je Nešić.\nDirektor "Prijedorputeva", izvođača radova, Radenko Crnogorac izjavio je da je uspješno završen dio projekta, jedna kružna raskrsnica, a već sljedeće sedmice trebalo bi da počnu radovi na drugoj kružnoj raskrsnici kod skretanja u Toplik, koja je sastavni dio ovog projekta.\n"Nadamo se da će i druga raskrsnica biti završena u predviđenom roku od 90 dana", naveo je Crnogorac.\nNačelnik opštine Istočno Novo Sarajevo Ljubiša Ćosić izrazio je zadovoljstvo što je završena izgradnja kružne raskrsnice - još jednog u nizu projekata koji pokazuju odličnu saradnju Vlade Srpske i javnih preduzeća sa opštinskom upravom.\nOn je napomenuo da je opština u proteklom periodu na bazi sporazuma koji je potpisala sa preduzećem "Putevi Republike Srpske" preuzala obavezu da riješi imovinsko-pravne odnose i sačini projekat.\n"Ovo je saobraćajnica regionalnog tipa koja ima dnevnu frekvenciju 5.000 vozila. Kružni tokovi ovog tipa sa jednom trakom se rade na saobraćajnicama koje imaju dnevnu frekvenciju do 20.000 vozila, što znači da je ova saobraćajanica u mogućnosti da primi još četiri puta ovoliko vozila. Tek bi se onda razmišljalo o kružnom toku sa dvije trake", pojasnio je Ćosić.\nOn je naglasio da je ovaj projekat koristan za lokalnu zajednicu, te da je omogućio istovremeno usporavanje saobraćaja i njegovo kontinuirano odvijanje i bezbjednost svih učesnika u saobraćaju.\n"Drago mi je što smo završili još jedan projekat u nizu onih koje radimo sa Vladom Republike Srpske. Ovo pokazuje da je Vlada Srpske opredijeljenja da, pored svega što je ulagala u opštinu Istočno Novo Sarajevo i grad Istočno Sarajevo, radi na projektima koji poboljšavaju putnu infrastrukturu", rekao je Ćosić.\nOn je naveo da će ovih dana dobiti djelimičnu upotrebnu dozvolu koja će omogućiti početak izgradnje kružnog toka kod skretanja prema Tilavi, a istovremeno će u saradnji sa Republičkim pravobraniocem i Vladom Srpske, koja treba da donese odluku o utvrđivanju opšteg interesa, omogućiti da se dobije potpuna građevinska dozvola i riješi spornih 47 metara kvadratnih na kojima ima petnaestak suvlasnika.\nJoš iz iste kategorije: « I. Sarajevo: Za vikend pronađeno 19 ilegalnih migranata SMANJEN BROJ KRIVIČNIH DJELA ZA 17 ODSTO »


Stevandić: Pokušaj produženja sukoba Savjeta ministara sa RS | BL Portal\n16. Januara 2019. 18:59\nPredsjedavajući Srpskog kluba u Predstavničkom domu PS BiH Nenad Stevandić izjavio je danas u Sarajevu da se iza blokade imenovanja predsjedavajućeg novog saziva Savjeta ministara kriju pokušaji da se produži mandat sazivu u tehničkom mandatu koji je u neprekidnom sukobu sa Republikom Srpskom.\nPrema njegovim riječima, riječ je o perfidnoj i licemjernoj namjeri da se opstruišu izborni rezultati u Republici Srpskoj, kao i predsjedavajući Predsjedništva BiH Milorad Dodik, te formiranje parlamentarne komisije za pripremu izbora Savjeta ministara.\nStevandić je istakao da Savjet ministara u tehničkom mandatu radi bez parlamentarne podrške.\n– Radi se o političkoj histeriji – ocijenio je Stevandić u izjavi medijima.\nOn je konstatovao da treba razdvojiti uzrok i posljedice političkih blokada u BiH.\n– Uzrok je pokušaj da se ne formiraju organi BiH i da se nastavi sukob starog Savjeta ministara sa Republikom Srpskom. Posljedice su ovo što danas imamo – nemogućnost da formiramo komisiju za izbor Savjeta ministara i druge komisije Predstavničkog doma – precizirao je Stevandić.\nOn je dodao da se Predsjedništvo i PS BiH ne mogu posmatrati odvojeno u procesu izbora Savjeta ministara, jer jedni predlažu, a drugi biraju.\n– Plašim se da iza ovoga stoji gori politički projekat koji će nas uvesti u mnogo goru i težu krizu – rekao je Stevandić zaključivši da se političkim blokadama delegitimiše izborna volja glasača u Republici Srpskoj.\nStevandić je ocijenio da forsiranje pitanja odnosa BiH prema NATO i Rusiji pokreću oni koji žele da u drugi plan stave stvarne probleme u zemlji – ekonomiju, socijalnu politiku i odlazak mladih.\nOn je podsjetio da Rusija nije nikada rekla nijednu ružnu rečenicu o BiH, niti narušila Dejtonski mirovni sporazum.\nPredsjedavajući Kluba poslanika SDA Adil Osmanović rekao je medijima da je ovaj klub, kao najbrojniji, bio spreman da se sutra održi sjednica Predstavničkog doma i da se pristupi imenovanju stalnih komisija u skladu sa Poslovnikom.\nPrema njegovim riječima, Klub SDA je dostavio svoje prijedloge i bilo je dovoljno vremena da to urade i drugi klubovi.\nOsmanović je potvrdio da je razlog odgađanja sutrašnje sjednice Predstavničkog doma neimenovanje predsjedavajućeg Savjeta ministara.\nOn je iznio stav SDA da ne treba u istu ravan dovoditi formiranje stalnih tijela sa imenovanje predsjedavajućeg Savjeta ministara.\nOsmanović je dodao da SDA sa SNSD-om nije imala zvanični sastanak koji se tiče izbora novog saziva Savjeta ministara i izrazio očekivanje da će se to dogoditi u januaru.\nPredsjedavajući Kluba DF-a Dženan Đonlagić ocijenio je da je odgađanje sjednice Predstavničkog doma neozbiljno i neprofesionalno, dok je šef Poslaničkog kluba SDP-a Saša Magazinović kao isključivi razlog što sjednica ovog doma neće biti održana naveo neimenovanje predsjedavajućeg Savjeta ministara.\nPrema Magazinovićevim riječima, kako stvari stoje, oni koji su danas ministri u Savjetu ministara u tehničkom mandatu mogu praviti srednjoročne planove za svoje aktivnosti.


Turska upozorila Nemačku: Hoćemo u EU ili…\nTurska upozorila Nemačku: Hoćemo u EU ili…\n22 juna 2013\nTurska je upozorila Nemačku da će se suočiti sa posledicama ako kancelarka Angela Merkel ne odustane od uzdržanog stava kada je reč o pristupanju Turske EU.\nU razgovorima ambasadora EU iza zatvorenih vrata Nemačka i Holandija su ove nedelje pokazale uzdržanost tako da zajednički dogovor o napretku Turske na putu ka Uniji nije postignut.\n„Nadam se da će ona ispraviti grešku koju je načinila u ponedeljak jer će u suprotnom to dovesti do reakcije“, upozorio je turski ministar za pitanja EU Egemen Bagis povodom odluke koja se očekuje u Briselu u ponedeljak o sudbini novog poglavlja sa Turskom i dodao da bi Merkelova trebalo da ima u vidu osetljivost više od tri miliona Turaka koji žive u Nemačkoj.\nBagis je juče izjavio da je opiranje Nemačke da otvori novo poglavlje u pristupnim razgovorima povezano sa „izbornom kampanjom“ kancelarke Angele Merkel, a Nemačka je danas pozvala turskog ambasadora na razgovor u ministarstvo spoljnih poslova, prenela je agencija AFP.\nTurska je zvanično otpočela pristupne pregovore 2005. godine, ali je do sada uspešno uskladila samo jedno od ukupno 35 poglavlja, uglavnom usled neslaganja oko Kipra i žestokog protivljenja evropskih lidera, uključujući Merkelovu i bivšeg francuskog predsednika Nikolu Sarkozija.


Rezidencijalni strip program – KomunikArt – The art of communicating art\nSporazumom je predviđeno uspostavljanje prvog rezidencijalnog programa u oblasti stripa između Francuske i Srbije, koji se od 2020. godina održava u dva grada, Angulemu i Pančevu. Cilj ovog sporazuma je jačanje umetničke, naučne, pedagoške i kulturne saradnje između dve zemlje. Između ostalog, sporazum predviđa zajedničku organizaciju radionica i obuka namenjenim crtačima, razvoj naučne saradnje u vidu studija i članaka koje se tiču srpskog stripa u cilju uspostavljanja bibliografske baze, razmenu dokumenata i bibliografskih podataka, koprodukcijski rad na izložbama, organizaciju pozajmica strip radova i drugo.\nKrajem januara 2020. raspisan je konkurs za srpskog rezidenta/rezidentkinju u Angulemu, na koji se javilo ukupno 13 kandidata i 10 kandidatkinja. Konačnom izboru prethodila je uža selekcija u Srbiji, koju su realizovali domaći partneri na projektu Ukrštenih rezidencija – Francuski institut u Srbiji, Grad Pančevo i Agencija Komunikart. Među 23 prijavljena autora i autorki, kao najboljih troje su izdvojeni projekti Dragane Radanović, Borisa Stanića i Ive Atoski. Stručna komisija u Angulemu je, u aprilu, za rezidentkinju odabrala Draganu Radanović i njen projekat “Nova slika detinjstva – eksperimenti”, koji istražuje konstrukciju detinjstva u stripovima i pronalazi nove načine pripovedanja o tom životnom periodu.\nDragana Radanović i Alize de Pen na Nova Festivalu 2020\nAprila 2020. je raspisan i konkurs za francuskog rezidenta/rezidentkinju u Pančevu. U julu su članovi komisije u Angulemu za uži izbor odabrali tri kandidatkinje – Maurane Mazars, Mireille Nyangono Ebene i Alizee De Pin. Nakon uvida u portfolia, projekte i motivaciona pisma, komisija u Srbiji odabrala je strip autorku Alizee De Pin za rezidentkinju. Ona je u Pančevu razvijala svoj novi projekat, strip album od 120 strana, koji govori o nuklearnoj katastrofi po scenariju Jean-François Julliarda, direktora „Greenpeace“ organizacije u Francuskoj. Kako je komisija ocenila, njeni radovi su usko povezani sa aktuelnom stvarnošću, svakodnevnim životom autorke i iskustvima koje stiče kroz putovanja i upoznavanje sa novim ljudima i mestima.\nZa šestoro finalista konkursa – troje autora/ki iz Srbije i troje iz Francuske – organizovana je izložba radova na Nova Festivalu decembra 2020. godine. Na ovoj izložbi javnost je mogla da se upozna sa njihovim projektima kojima su konkurisali za rezidenciju, kao i sa prethodnim stvaralačkim opusom dve odabrane rezidentkinje, koji je predstavljen na posebnoj izložbi.


Korisnici Telemach-a će od sad stabilan internet imati nedeljom i državnim praznicima\nKorisnici Telemach-a navikli su na česte prekida posebno na internetskoj mreži. Nezadovoljstvo građana doseglo je svoj vrhunac ,a iz kompanije Telemach odlučili su popraviti cijelu situaciju. Iz ove kompanije obećali da će građani imati stabilan internet nedeljom i državnim praznicima.\n“Mi imamo jedan od najbolji i najbrži internet u BiH jest da je nestabilan i da je često u prekidu, ali morali smo napraviti neki kompromis. Dugo smo razmišljali kako da popravimo ovu situaciju i došli smo do najboljeg rješenja za sve. Građani će od sada nedeljom i državnim praznicima imati stabilan internet dok ostalim danima mogu i dalje očekivati česte prekide. Mislimo da je to jako dobro rješenje jer građani mogu sve završiti nedeljom što su ostalim danima propustili zbog prekida”, rekao je Zerin Konekcija, internet stručnjak iz kompanije Telemach.\nGrađani su oduševljeni novom idejom iz Telemach-a i nestrpljivo očekuju njeno provođenje. Mnogi smatraju da je bolje imati stabilnu konekciju nedeljom nego nikako.\n“Realno gledajući nedelja je idealan dan za stabilan internet jer su ljudi kod kuće i mogu koristiti internet koliko god žele. Strpljenje je vrlina koju naši korisnici moraju da imaju, ako žele poslovati sa nama. Mislim da je ovo i više nego fer sa naše strane jer ima dosta nedelja godišnje, a tu su i državni praznici. Kada se sve to sabere građani će imati više od 60 dana imati sigurnu i stabilnu konekciju, što je morate priznati respektabilno”, dodao je gospodin Konekcija.


Na ceremoniji su prisustvovali članovi odbora Omladinske banke i članovi neformalnih grupa čijih je 10 projekata odobreno, a načelnik opštine je uručio čekove predstavnicima mladih. Ukupna vrijednost projekata iznosi 36.897 KM, od kojih će iznos od 18.575 KM biti obezbijeđeno kao doprinos grupa iz zajednice, a iznos od 18.322 KM iz fonda Omladinske banke Kozarska Dubica koji zajednički obezbjeđuju Opština Kozarska Dubica i Fondacija Mozaik od donatora USAID.\nNačelnik opštine Kozarska Dubica Nino Jauz potvrdio je da se projekat Omladinska banka drugu godinu za redom realizuje u Kozarskoj Dubici i izrazio zadovoljstvo činjenicom da odobreni projekti doprinose boljem, kvalitetnijem i sadržajnijem životu mladih ljudi, naročito u ruralnim sredinama.\nJauz se zahvalio fondaciji "Mozaik" i organizaciji USAID koji zajedno sa opštinom Kozarska Dubica obezbjeđuju sredstva za finsiranje odobrenih projekata.\n"Omladinska banka je projekat čiji je cilj povećati učešće mladih u procesima lokalnog razvoja ruralnih sredina kroz dodjelu bespovratnih novčanih sredstava projektima koje pokreću i vode mladi, na način da ta populacija bude uključena u proces donošenja odluka i realizaciju projekata i ideja koji pokazuju da su mladi resurs, a ne problem", rekao je Željko Pauković menadžer programa Fondacije za razvoj zajednice "Mozaik".\nU okviru programa Omladinska banka Kozarska Dubica koji partnerski podržavaju Opština Kozarska Dubica i Fondacija Mozaik, na konkursu za projekte mladih koji je bio otvoren od 7.03 do 29.04. 2011. godine prijavljeno je 15 projekata neformalnih grupa mladih, a nakon procesa selekcije od strane članova Omladinske banke Kozarska Dubica odobreno je 10 projekata neformalnih grupa mladih.